Интервју Ивице Дачића за АНСА: Захвалност Италији због подршке Србији на путу ка ЕУ | Socijalistička partija Srbije\nIntervju Ivice Dačića za ANSA: Zahvalnost Italiji zbog podrške Srbiji na putu ka EU Vesti\n9 februara, 2020 u 17:00\nOn je naglasio da je ekonomska saradnja dve zemlje u stalnom porastu, pri čemu je Italija tradicionalno jedan od tri najveća ekonomska partnera Srbije, jedan od najvećih investitora u Srbiji, dok je, s druge strane, Italija tradicionalno vodeće izvozno područje srpskih preduzeća.\n“Želimo da upravo u ovoj oblasti iskoristimo još mogućnosti, a njih ima, kako bi naša razmena bila još veća i kvalitetnija. Naše partnerstvo je veoma snažno i na političkoj ravni i na bilateralnom planu, ali i u međunarodnim forumima. Zahvalni smo Italiji i njenim liderima što u kontinuitetu podržavaju naše aspiracije za članstvo u Evropskoj uniji”, rekao je Dačić.\nOn je dodao da će raditi na tome da se zajednička sednica vlada dve zemlje organizuje što je pre moguće, izrazivši nadu da bi to moglo da se dogodi do kraja ove godine u Beogradu.\n“To će biti četvrta zajednička sednica vlada Srbije i Italije i to već dovoljno govori o intenzitetu naših odnosa i o našoj zajedničkoj potrebi da učvršćujemo strateško partnerstvo. Ova zajednička sednica mogla bi da bude odlična prilika i za organizaciju poslovnog foruma privrednika i kompanija dve zemlje, kako bismo otvorili put za nove poslovne aranžmane i investicije”, naveo je šef srpske diplomatije.\nGovoreći o tempu pregovora o pridruživanju Srbije Evropskoj uniji, on je kazao da Srbija nije time zadovoljna, iako je u tom procesu najdalje odmakla od zemalja kandidata.\n“Što se Srbije tiče, ona je spremna da ide mnogo brže ka članstvu u EU, ali to ne zavisi samo od nas. Prošle godine otvorili smo samo dva pregovaračka poglavlja, iako smo bili spremni za više, ali čitava godina bila je u znaku evropskih izbora, a potom i konstituisanja institucija Unije, tako da je u Briselu bilo veoma malo entuzijazma za pitanje proširenja, za koje smo mi s punim pravom najviše zainteresovani”, rekao je Dačić. Komentarišući novu metodologiju za pristupanje EU, koju je izradila nova Evropska komisija, on je naveo da u njoj ima pozitivnih nagoveštaja, pre svega u činjenici da Srbija i Crna Gora, koje su najdalje odmakle u procesu, mogu da izaberu da li će svoj put nastaviti po dosadašnjem modelu ili će prihvatiti nova rešenja.\n“To je fer odluka i mi ćemo proceniti koju ćemo opciju prihvatiti. Ono što je mnogo bitnije i što mi tražimo od EU jeste da se s mnogo više entuzijazma posveti prijemu novih članica i njihovoj pripremi za članstvo, nego što je do sada bio slučaj i zbog čega u velikoj meri naš put ka EU traje ovoliko dugo. Nova Evropska komisija svojim prvim potezima daje optimizam da će se kretati u tom pravcu”, naglasio je srpski ministar.\nGovoreći o očekivanjima od nove kosovske vlade koju predvodi Aljbin Kurti, rekao je da od nje ne očekuje ništa, ali da očekuje da svi oni koji imaju uticaj na tu vladu konačno i na delu pokažu taj uticaj i primoraju Prištinu da se ponaša odgovorno.\n“Dijalog stoji u mestu već više od godinu dana i to isključivo zaslugom Prištine i dopuštanjem da svojim igrarijama i nečuvenim potezima ometa i potpuno blokira ovaj proces. Podsetiću vas da su već duže od godinu dana na snazi necivilizacijske takse od 100 odsto na robu iz Srbije, što je praktično značilo zabranu trgovine, a to se dešava usred Evrope u 21. veku”, rekao je Dačić.\nIstakao je stav Beograda da ta iracionalna odluka Prištine mora biti uklonjena da bi dijalog bio nastavljen.\n“Mi očekujemo da to uskoro bude učinjeno i spremni smo da odmah nastavimo razgovore, jer Srbija je najviše zainteresovana da se do rešenja dođe. Rešenja koje će biti zasnovano na kompromisu, a ne na nametanju, rešenja koje će obezbediti dugoročni mir i stabilnost u našem regionu i koje će našoj deci omogućiti normalnu budućnost, bez straha od reaktiviranja konflikta”, naveo je Dačić.\nOn je dodao da pozdravlja to što je predsednik SAD Donald Tramp imenovao ambasadora Ričarda Grenela za svog specijalnog izaslanika za dijalog Beograda i Prištine, jer je time učinjen kakav-takav pomak za izlazak iz dosadašnje pat-pozicije.\n“Ukoliko bi imenovanje nekog specijalnog predstavnika EU doprinelo na sličan način, mi bismo to takođe rado prihvatili”, istakao je Dačić.\nNa pitanje da li je zabrinut nastavkom migracionih tokova duž takozvane balkanske rute i da li je Srbija spremna za eventualnu novu migrantsku krizu, šef srpske diplomatije je odgovorio da zabrinutost postoji, ali da je za razliku od mnogih drugih evropskih država, Srbija ujedno i spremna za suočavanje s tim izazovom.


Izvor: Vesti-online.com, 12.Okt.2018, 15:54 (ažurirano 02.Apr.2020.)\nPreko 500 učesnika iz 25 zemalja sveta se registrovao za 32. Beogradski maraton, koji se održava 14. aprila 2019. godine, za samo osam dana od početka prijava za trku.\nTakmičari iz Srbije, SAD, Kanade, Kine, Švedske, Nemačke, Indonezije, Francuske, Italije, Slovenije, Rusije, Turske i drugih zemalja ispunili su prijave, koje mogu da urade putem sajta Beogradskog maratona.\nNa ovogodišnjem 31. Beogradskom maratonu učestvovalo je rekordnih 7.300 trkača u polumaratonu >> Pročitaj celu vest na sajtu Vesti-online.com << i maratonu iz 72 zemlje sveta, a u Trci zadovoljstva oko 20.000.\nOčekuje se da će tokom 32. Beogradskog maratona kroz cilj na Terazijama proći 1.100.000-ti učesnik u istoriji ovog događaja od posebnog značaja za grad Beograd.\nBeogradski maraton će nastaviti da širi i unapređuje trkački pokret u Srbiji, da povećava turistički prihod u našem glavnom gradu i da stvara uslove da što širi slojevi stanovništva učestvuje u događaju koji je u suštini pokret zdravlja.\nJedan od najvažnijih ciljeva biće širenje poruke o značaju darivanja i stvaranju uslova da se doniraju sredstva za različite humanitarne potrebe.


Troškovi i kalkulacije u proizvodnji nameštaja i proizvoda od drveta - Šumarski fakultet\nŠumarski fakultet > Studijski programi>Doktorske studije>Nastavni plan>Tehnologije, menadžment i projektovanje nameštaja i proizvoda od drveta>Troškovi i kalkulacije u proizvodnji nameštaja i proizvoda od drveta\nŠifra predmeta: DM2.1131A\nCilj kursa predstavlja osposobljavanje studenata za razumevanje značaja i uticaja pojedinih kategorija troškova na cenu koštanja proizvoda u drvnotehnološkim procesima kao i uticaja troškova na poslovno odlučivanje.\nOvladavnje znanjima koja se odnose značaj i ulogu pojedinih kategorija troškova u poslovnom odlučivanju.\nKurs sadrži materiju koja se odnosi na proizvodne funkcije proizvodnje različitih kategorija nameštaja i proizvoda od drveta sa ciljem definisanja oblika i intenziteta uticaja najznačajnijih faktora na efekte proizvodnje tih proizvoda (ekonometrijski modeli). U drugom delu obrađuju se različite metode kalkulacija troškova uključiv: kalkulacije cene koštanja proizvoda u procesu pilanske prerade drveta, proizvodnje furnira, građevinske stolarije, podova od drveta, stolica i ostalih kategorija nameštaja, kuća od drveta kao i izvoznih kalkulacija u trgovini drvetom i proizvodima od drveta. Treći deo sadrži materiju koja se odnosi na računovodstveni sistem preduzeća u smislu njegove uloge, značaja, strukture i principa funkcionisanja. Poseban deo kursa odnosi se na obračun poreza i taksi, marže i prodajne cene. Uticaj troškova na poslovno odlučivanje obuhvata analizu praga rentabilnosti, novčanih tokova i analizu poslovanja preduzeća (bilansi, finansijski i tržišni pokazatelji).


Energija Balkana - Srbija kasni sa obezbeđivanjem obaveznih rezervi nafte i naftnih derivata\nSrbija je u obavezi da formira rezerve nafte najkasnije 31. decembra 2022. godine - u visini od 90 dana prosečnog dnevnog neto uvoza ili 61 dan prosečne dnevne potrošnje. Usvojenim zakonima Srbija se obavezala da rezerve za 25 dana dostigne do kraja 2020. ali tek krajem marta će postići rezerve za 21,7 dana. Ovo otežava otvaranje Poglavlja 15 za pristupanje Srbije EU, ali se i ugrožava energetska bezbednost zemlje.\n18. februar 2021. | 13:11\nPored Zakona o robnim rezervama i ciljeva zasnovanih na odredbama Zakona o energetici u ovoj oblasti, postoje zahtevi koji proizilaze iz Direktive EZ 119/2009, a koje su u obavezi da ispune države članice Evropske unije i države koje su u procesu pristupanja EU, a koji se odnose na obavezu skladištenja obaveznih rezervi. Iz tog razloga, formiranje obaveznih rezervi u Republici Srbiji je i preduslov za otvaranje Pregovaračkog poglavlja 15 – Energetika.\nProsečni dnevni uvoz i prosečna dnevna potrošnja u Republici Srbiji, kao i količine obaveznih rezervi koje se čuvaju, izračunavaju se na osnovu ekvivalenta sirove nafte i metodologije propisane Direktivom EZ 119/2009. Na osnovu člana 15. stav 4. Zakona o robnim rezervama, Vlada je donela Uredbu o metodologiji prikupljanja i obrade podataka i obračunu prosečnog dnevnog neto uvoza, prosečne dnevne potrošnje i količina obaveznih rezervi nafte i derivata nafte (Službeni glasnik RS, broj 108/14).\nMehanizam čuvanja i skladištenja obaveznih rezervi podrazumeva određene učesnike u tom mehanizmu, najpre Centralno skladišno telo, koje su države članice EU i države sa kojima su otvorena pregovaračka poglavlja radi sticanja članstva u EU, u obavezi da osnuju. To telo, koje je u pravnom sistemu Republike Srbije osnovano u sastavu ministarstva nadležnog za poslove energetike, odgovorno je za stvaranje, održavanje i prodaju obaveznih rezervi, u skladu sa Direktivom, što je od posebnog značaja za ostvarivanje ciljeva ovog projekta.\nPored Ministsrstva rudarstva i energetike ključnu, a čini se i najvažniju ulogu ima ministarstvo finansija. Jer, Ministarstvo finansija prilikom izrade budžeta Republike Srbije postavlja limite u sredstvima za formiranje obaveznih rezervi nafte i derivata nafte. Sredstva se obezbeđuju tako što se iz svakog litra prodatog goriva izdvoji iznos od 2,6 dinara specijalno namenjen za tu svrhu.\nTo, međutim, nije postignuto a narednog meseca dostići će se tek 21,7 dana zaliha u obaveznim rezervama.\nStručnjaci su više puta ukazivali da se taksa za naftne reserve ne troši namenski, jer tako prikupljena sredstva ne ide u neki poseban budžet, već tako prikupljenim novcem raspolaže Ministarstvo finansija, koje ih često troši za neke druge namene.\n„Već godinama postoji zahtev da se ta taksa namenski koristi i taj zahtev i dalje postoji. Istovremeno, razmatraju se druge mogućnosti u okviru postojećih zakona da se ubrza popunjavanje rezervi na ciljani nivo i u slučajevima scenarija sa smanjenim budžetom kako je do sada po pravilu bio slučaj“, kažu iz Ministarstva rudarstva i energetike odgovarajući na pitanje hoće li tražiti da se taj novac namenski koristi, da bi se ispunlile obaveze prema EZ i EU.\nOvo pitanje je neophodno što pre rešiti ako Srbija zaista planira da uskoro otvori Poglavlje 15 Energetika.\nJer, Republika Srbija je 21. septembra 2015. godine pismom predsedavajućeg Кomiteta stalnih predstavnika Saveta obaveštena o rezultatu skrininga za poglavlje 15 Energetika.\nA jedan od uslova da ovo poglavlje bude otvoreno je kada Srbija predstavi akcioni plan za usklađivanje sa pravnim tekovinama Evropske unije koje se tiču minimalnih rezervi nafte i naftnih derivata. Ovaj Akcioni plan treba da pokaže vremenski okvir za zakonodavno usklađivanje, za utvrđivanje mera koje treba preduzeti u hitnim slučajevima, za sticanje skladišnih kapaciteta i za postepeno povećavanje nivoa zaliha do dostizanja minimalnog nivoa, koji je utvrđen pravnim tekovinama Evropske unije.\nSve ovo smo, uglavnom, ugradili u državno zakonodavstvo. Ali, nismo uradili.\nMeđutim, obavezne reserve nafte i naftnih derivate nisu neophodne samo zbog otvaranja poglavlja ni zbog ispunjavanja uslova za ulazak u EU. One su ključne za normalno funkcionisanje države, za normalan život građana i privrede, bez njih nema sigurnog snabdevanja niti energetske bezbednosti.\nU Srbiji se već dešavalo da zbog vremenskih neprilika potrošači, ne samo građani već i provreda, budu suočeni sa potencijalnom nestašicom naftnih derivate. Tako nešto sada se dešava u SAD, u Teksasu, gde su zbog hladnoće zatvorene rafinerije a ljudi suočeni sa manjkom energenata.\nObavezne rezerve nafte, nafta, naftni derivati, obavezne rezerve, rezerve nafte, energenata, energije, prosečna potrošnja, energetska bezbednost, skladišni kapaciteti, Ministarstvo rudarstva i energetike, Ministarstvo finansija, Evropska unija, EU, Energetska zajednica, Poglsvlje 15 Energetika, zakonodavstvo, taksa, budžet, sigurnost snabdevanja


Kvalifikacije za EP do 19 godina: Izrael vs Bosna i Hercegovina - Sportske novosti\nNaslovna Najave i prognoze Kvalifikacije za EP do 19 godina: Izrael vs Bosna i Hercegovina\nKvalifikacije za EP do 19 godina: Izrael vs Bosna i Hercegovina\nOd 16:30 igra se meč kvalifikacija za odlazak na Evroprsko prvenstvo za igrače do 19 godina, a sastaju se selekcije Izraela i Bosne i Hercegovine.\nIzrael je u prvom krugu kvalifikacija pobedio u sva tri meča, ali se ne može reći da su imali težak posao, slavili su protiv selekcija Andore 3:2, Lihtenštajna 5:0 i Škotske 1:0. Početak drugog kruga kvalifikacija mladići iz Izraela odigrali su nerešeno protiv selekcije Bugarske. Tim čine igrači koji nastupaju u domaćem prvenstvu. I i prvom meču odigranom protiv selekcije Bugarske, selekcija Izraela je bila bolji protivnik, ali nije uspela da slavi, interesantan podatak je da su dobili čak 5 žutih kartona na ovom meču. Ova selekcija Izreala nema poraz 8 vezanih utakmica, posle sedam pobeda, niz im je prekinula upravo selekcija Bugarske remijem 1:1.\nBosna i Hercegovina može da kaže da ima jednu od talentovanijih selekcija u poslednjim godinama, prvi deo kvalifikacija ova selekcija je dobila selekcije Litvanije 3:0 i Azerbejdžana 2:1, dok su poraženi od Austrije 3:1. U prvom kolu ove grupe slavili su protiv domaćina turnira Francuske sa 2:0, oba gola posledica su katastrofalnih grešaka u odbrani ,,trikolora”. Tim je sastavljen od igrača iz domaćih kluba, ali i veliko broja iz inostranih klubova, tu su igrači Partizana, Meca, Dukle, Dinamo Zagreba, Menhengladbaha,Ingloštada, Bajern Minhena i Lajpciga. Od poslednjih 11 mečeva ove selekcije 6 je završeno njihovim pobedama, jednom je bilo nerešeno uz dva poraza.\nMešusobno se ove dve selekcije nisu sastajale.\nEkipa Izraela moraće zbog rezultata prvog meča da napada od samog starta jer im odgovara samo pobeda, sa druge strane selekcija Bosne se najbolje snalazi kada prepusti protivniku da vodi igru i onda iz brzih konti i polukontri ugrozi njihov gol , upravo kako je bilo i protiv Francuza, smatramo da je tip X2&0-3 gola idealan za ovaj meč, a kladionice ga plaćaju kvotom 2,02.\nbosna vs izrael do 19 godina\nkvalifikacije do 19 godina\nPrethodni tekstSvakog dana TIKET DANA tačno u podne! (24. mart)\nSledeći tekstZveda tima iz Pireja je upitna za nastup!


Novasloboda | Usvojen Program javnih investicija\nVijeće ministara BiH usvojilo je Program javnih investicija / razvojno-investicioni program institucija Bosne i Hercegovine 2019. – 2021. kao podrška Vijeću ministara i institucijama BiH za planiranje ulaganja i donošenje kvalitetnijih investicijskih odluka.\nProgram, koji je izradilo Ministarstvo finansija i trezora BiH, predstavlja instrument planiranja koji omogućava bolje korištenje budžetskih sredstava i pruža kvalitetniji pristup stranim izvorima finansiranja. Takođe, Program služi i kao osnova za izradu Kapitalnih rashoda institucija BiH, koji sadrži pregled kapitalnih projekata koji će biti realizirani u narednom planskom periodu.\nProgram za period 2019. – 2021. sadrži podatke o ukupno 268 projekata, vrijednosti milijardu i 956,23 miliona KM. Od toga se milijardu i 263,99 miliona KM odnosi na 151 projekt u implementaciji, 13,18 miliona KM na 11 odobrenih projekata, a 679,06 miliona KM na 106 kandidovanih projekata.\nOd ukupne vrijednosti svih projekata milijardu i 610,83 miliona KM se odnosi na ulaganja u kapitalne projekte, a 345,40 miliona KM na ulaganja u institucionalne projekte. Vrijednost projekata koji direktno doprinose socio-ekonomskom razvoju i koji su svrstani u Razvojno-investicioni program iznosi 879,91 milion KM, a vrijednost ostalih projekata je milijardu i 76,32 miliona KM.\njavne investicije program VM BiH\nMigrantska situacija: Jačanje istočne granice BiH i saradnje sa IOM-om i zemljama regiona


Ministar pravde: 40 godina zatvora je dovoljno stroga kazna : Nadlanu.com\nMinistar pravde: 40 godina zatvora je dovoljno stroga kazna\nObjavljeno 7. avg 2014. / 14:57:42\nMinistar pravde je rekao da je kaznena politika za teška ubistva dovoljno stroga\ni podsetio da smrtnu kaznu u Evropi ima jedino Belorusija.\n- Nekada se za ovakva krivična dela izricala smrtna kazna, ali kao i sve druge evropske države morali smo da je izbrišemo iz našeg krivičnog zakonika. Mi kao\nČlan Savate Evrope moramo da poštujemo evropsku povelju koja zabranjuje smrtnu kaznu - rekao je Selaković.\nSelaković je novinarima u Skupštini Srbije rekao da je "kaznena politika dovoljno stroga. Možda ljudima koji su prilično potreseni ovom tragičnom vešću, kada razmišljaju više emocijama nego glavom, (kaznena politika) izgleda blaga, a ne znam ni da je bilo ko zvanično zatražio uvođenje smrtne kazne".\nNezavisni policijski sindikat Srbije izjavio je saučešće porodici ubijene devojčice Tijane Jurić iz Bajmoka i podržao ocenu ministra policije Srbije Nebojše Stefanovića da ubici zbog surovosti zločina i nepostojanja kajanja treba izreći najstrožu kaznu.\nSelaković je podsetio da u Evropi nijedna država Evrope, osim Belorusije nema zakonom propisanu smrtnu kaznu, i naglasio da je kazna od 40 godina zatvora dovoljno stroga.\n"Da bi se ušlo u Savet Evrope, treba da se ratifikuje Evropska povelja, a ona izričito zabranjuje smrtnu kaznu", rekao Selaković.\nNa pitanje da li se razmatra ponovno uvodjenje smrtne kazne, Selaković je rekao da ne zna da je neko do sada pokrenuo to pitanje, ističući da Evropska povelja zabranjuje smrtnu kaznu.\nSelaković je kazao da je nedavno na Venecijanskoj komisiji (koja je organ Saveta Evrope) razmatrano pitanje da SAD postanu član te komisije, medjutim da je, prema njegovim rečima, jedna mala evropska država podsetila da SAD i dalje imaju propisanu smrtnu kaznu, pa je dalje razmatranje tog pitanja obustavljeno.


Zakon o elektronskim komunikacijama obezbediće zaštitu podataka o ličnosti Zakon o elektronskim komunikacijama obezbediće zaštitu podataka o ličnosti – Personal magazin\nZakon o elektronskim komunikacijama obezbediće zaštitu podataka o ličnosti\nMinistar za telekomunikacije i informaciono društvo u Vladi Republike Srbije Jasna Matić izjavila je danas da je oblast zaštite podataka o ličnosti pažljivo obrađena u Nacrtu zakona o elektronskim komunikacijama,…\nMinistar za telekomunikacije i informaciono društvo u Vladi Republike Srbije Jasna Matić izjavila je danas da je oblast zaštite podataka o ličnosti pažljivo obrađena u Nacrtu zakona o elektronskim komunikacijama, koji bi Vlada Srbije trebalo da usvoji za dve nedelje.\nMatić je na skupu o zaštiti podataka ličnosti u elektronskim komunikacijama navela da bi u prvom kvartalu 2010. godine ovaj dokument trebalo da bude upućen na usvajanje u Skupštinu Srbije.\nOna je navela da je Ministarstvo prilikom izrade nacrta zakona konsultovalo poverenika za informacije od javnog značaja i ombudsmana kako bi taj dokument bio usklađen sa evropskom praksom i standardima.\nTakođe, Matić je ocenila da se građani Srbije lakomisleno odnose prema svojim podacima i dokumentima i ostavljaju ih na svaki zahtev, ne razmišljajući o tome da li je to neophodno, a to može da im ugrozi privatnost i bezbednost.\nPoverenik za informacije od javnog značaja i zaštitu podataka o ličnosti Rodoljub Šabić, koji je bio domaćin stručnog skupa, izjavio je da je država dužna da u svim oblastima, a posebno u izuzetno delikatnoj oblasti elektronskih komunikacija, obezbedi rešenja koja će na pravi način odgovoriti na pitanja i rizike.\nOn je podsetio na to da je posebnim članom Sporazuma o stabilizaciji i pridruživanju naglašena obaveza naše zemlje da svoje zakonodavstvo u ovoj oblasti uskladi sa evropskim standardima i da ima nezavisan nadzorni organ osposobljen za to da u praksi obezbedi primenu tih standarda.\nZakon o elektronskim komunikacijama obezbediće zaštitu podataka o ličnosti was last modified: December 3rd, 2009 by Redakcija\nJasna MatićMTIDzakon o elektronskim komunikacijamazaštita podataka o ličnosti\nInfostud širom Srbije nastavio kampanju popularizacije studiranja\nIntel proizveo “cloud kompjuter na jednom čipu” sa 48 jezgara\nDejan R. Popovic, dip. inz., Beograd Dec 3, 2009 at 14:17\nNa ovom skupu ministarka Jasna Matic je ponovila izjavu od 24.11. da bi vlada trebalo da usvoji Nacrt zakona o elektronskim komunikacijama za dve nedelje, i da bi u prvom kvartalu 2010. ovaj dokumant trebalo da bude upucen u skupstinu na usvajanje. Medjutim, ministarka je propustila priliku da sa ovog skupa informise\njavnost da je , igrom slucaja, Evropski parlament 24.11, na svom plenarnom zasedanju u Strazburu, formalno usvojio nov telekomunikacioni reformski paket EU,\nodnosno znacajne izmene i dopune starog regulatornog okvira iz 2002. – prema kom je uskladjen nacrt ovog zakona.


Nemačka kritikuje dansku kontrolu granica\nVodeći nemački političari reagovali su nepovoljno na najavu Danske da namerava da uvede ponovnu kontrolu granica na ulasku i na izlasku iz zemlje, iako je članica Šengenskog sporazuma.\nMinistar inostranih poslova, liberal Gido Vestervele (GuidoWesterwelle), upozorio je Kopenhagen da su "sloboda putovanja i Šengenski sporazum suštinska dostignuća evropskog ujedinjenja koja ne smeju da budu stavljana pod znak pitanja".\nMinistar unutrašnjih poslova, konzervativac Hans-Peter Fridrih (Friedreić), jutros je istakao da ne sme da dolazi do "preterane upotrebe ove iznimne odredbe" iz Šengenskog sporazuma.\nDanska je juče najavila da, u cilju zaštite od ilegalnog useljavanja i organizovanog kriminala, pre svega sa istoka Evrope, želi da uvede stalnu kontrolu kopnene granice (koju ima samo sa Nemačkom), kao i kontrolu luka iz kojih saobraćaju brodovi prema Švedskoj.\nOd prošlih izbora liberali i konzervativci u Dankoj vladaju u koaliciji sa desničarsko-populističkom Danskom narodnom partijom.\nPrema postojećim pravilima, zemlje Evropske unije (EU) koje su članice i Šengenskog sporazuma, mogu da uvedu samo privremene granične kontrole ako ocene da postoji "ozbiljno ugrožavanje javnog reda i poretka ili unutrašnje bezbednosti".\nŠef socijalističke frakcije u Evropskom parlamentu Martin Šulc (Sćulz) je danskoj vladi prebacio da se ponaša "populistički" i da "mogući problem sa izbeglicama iz Severne Afrike ne može da reši kontrolom na nemačko-danskoj granici".


Dodeljene EU nagrade za istraživačko novinarstvo - EU u Srbiji\nNovinarstvo i izveštavanje bazirano na činjenicama dodatno su dobili na važnosti tokom pandemije i ključni su za kontrolu postupanja državnih organa i vladavinu prava, jedan je od zaključaka nakon dodele EU nagrade za istraživačko novinarstvo.\nDina Đorđević, Saša Dragojlo, Dragana Pećo i Natalija Jovanović ovogodišnji su dobitnici prestižnog priznanja koje se po šesti put dodeljuje za istraživačke radove objavljene u Republici Srbiji.\nPrvo mesto za najbolju istraživačku priču objavljenu u 2020. osvojila je Dina Đorđević, novinarka Centra za istraživačko novinarstvo za serijal tekstova o zagađenju vazduha.\nPrvonagrađeni serijal tekstova otkriva da je kineska kompanija Ziđin, koja je preuzela nekadašnji Rudarsko-topioničarski basen u Boru (RTB) krajem 2018, činila brojne propuste u radu zbog kojih su životi meštana bili ugroženi. U vazduh su ispuštane opasne materije, zagađenje se povećalo, dok zvanična merenja godinama nisu davala pravu sliku stanja, a institucije su prebacivale odgovornost s jedne na drugu.\n“Posebnu vrednost ove istraživačke priče predstavlja obilje relevantnih izvora. Kroz svedočenja građana, aktivista i eksperata, pribavljanje zvaničnih dokumenata, informacija i objašnjenja sa više strana, boravak u samom Boru i okolini, novinarka je sigurno i vešto prikazala istinu i činjenice” naveo je žiri u obrazloženju.\nDina Đorđević je naglasila da serijal njenih tekstova o Boru ne govori samo o problemu tog grada, već i o Smederevu i drugim gradovima Srbije koji su ugroženi zbog zagađenja životne sredine.\n“Ova nagrada je dobra prilika da se podsetimo svih tih tema jer mnoge od njih su i danas problem, a malo toga je rešeno u poslednjih godinu dana” rekla je Đorđević.\nNovinarski tim Saša Dragojlo, BIRN i Dragana Pećo, KRIK nagrađeni su drugim mestom za tekst Novi Folićevi poslovi sa starim poznanicima, kroz koji su autori, kako stoji u obrazloženju žirija, „doneli detaljan prikaz rada visokog javnog zvaničnika koji je u međuvremenu pokrenuo privatni biznis ali koji je neraskidivo vezan za odgovornu poziciju na kojoj je neposredno pre toga služio.“\nU svom obraćanju Dragojlo je kazao da predstavnici vlasti govore da je građevinski sektor „razvojni sektor“, ali da je priča o bivšem glavnom urbanisti Beograda Milutinu Foliću pokazala da od tog sektora ne dobijaju svi građani, već oni ljudi koji su bliski vlastima ili su bili na vlasti.\nTreće mesto osvojila je novinarka BIRN-a Natalija Jovanović za tekst Korona: Broj umrlih i zaraženih višestruko veći od zvanično saopštenog koja se otkriva manipulaciju brojem umrlih od korone tokom 2020. godine. Žiri u svom obrazloženju navodi da “istraživanje na kojem se bazira članak otkriva manipulaciju vlasti jednim od ključnih pitanja od javnog interesa tokom pandemije – brojem umrlih od COVID-19.\n“Ova nagrada je dobar podsetnik da nastavimo da tragamo za istinom i činjenicama ko je, na koji način obmanjivao javnost tokom krize sa virusom korona. Mi ćemo to svakako nastaviti da radimo”, rekla je Natalija Jovanović.\nPol-Anri Prese, šef za informisanje, komunikaciju i medije EU Delegacije u Srbiji izjavio je da EU kao fundamentalnu vrednost vidi ulogu medija za promociju i održavanje demokratije i ocenio da novinari imaju moć da održe vladivanu prava.\n„Tokom godinu i po dana pandemije, Evropska unija je bila uz meidje, kroz različite programe i grantove. Podržala je i kretanje novinara, kako bi mogli da izveštavaju u ovim okolnostima i ponosni smo na to što smo podržali medije u ovom teškom periodu, kada su opali prihodi od prodaje i reklamiranja. Danas smo takođe ponosni i imamo čast da podržimo ovu EU nagradu za istraživačko novinarstvo, to je jedna od uspešnih priča u srpskim medijima“, ističe Prese.\nNa ovogodišnji konkurs poslato je 28 prijava, od čega je 26 ispunilo uslove. Evaluacija nominovanih priča imala je dve faze. U prvoj, žiri u sastavu Aleksandra Krstić, redovna profesorka Fakulteta političkih nauka i Momir Turudić, urednik nedeljnika Vreme, ocenio je prijave i odabrao 13 priča koje su ušle u uži izbor.\nU drugoj fazi, istraživačke priče koje su ušle u uži izbor, ocenjivao je žiri u sastavu Tatjana Lazarević, urednica portala KosSev (predsednica žirija), Predrag Blagojević, osnivač i dugogodišnji urednik portala Južne vesti i Tihomir Loza, novinar i direktor SEENPM mreže.\nPogledajte snimak dodele nagrada:\nPored nagrađenih priča žiri je posebno izdvojio vredan novinarski rad na sakupljanju i dokumentovanju informacija kroz izradu baza podataka. Ove godine dve baze, novinara KRIK-a i CINS-a, našle su se u najužem izboru.\n“Baze „Koliko košta poslanik“ i „Prosudi Ko Sudi“ predstavljaju za javnost ne samo kredibilan izvor informisanja o procesima, događajima i činjenicama koje vlast nažalost prikriva, a što je zapravo u obavezi da, kao servis građanima, javnosti uvek i dragovoljno stavi na uvid” rekla je Tatjana Lazarević, predsednica žirija.\nDodela EU nagrade u Srbiji deo je tekućeg projekta „Podizanje kvaliteta vesti i nezavisnog novinarstva u zemljama Zapadnog Balkana i Turskoj“, koji se finasira iz EU fonda, a sprovodi BIRN mreža u partnerstvu sa Thomson Media gGmbH (TM), International Federation of Journalists (IFJ), European Broadcast Union (EBU), Central European University (CEU CDMS), Media Association of South-East Europe (MASE), Center for Investigative Journalism of Montenegro (CIN CG), Independent Trade Union of Journalists and Media Workers (SSNM). Cilj projekta je osnaživanje i podrška nezavisnom novinarstvu i novinarima, koji se bave istraživačkim novinarstvom.


Press Online :: Hronika :: Svaka četvrta upotreba oružja završi se smrću\nPodaci na platformi su bazirani na osnovu 400 unosa građana i obrade 470 medijskih izveštaja u periodu od februara 2013. do februara 2015. godine. Medijski izveštaji su pokazali da je od 400 slučajeva, u 138 došlo do ranjavanja, u 94 slučaja je nastupila smrt, dok je 155 završeno bez povreda. "Suprotno utisku koji javnost stiče na osnovu pisanja medija, u Srbiji po apsolutnom broju smrtnih ishoda porodično nasilje ima primat u odnosu na kriminalne obračune, a veliki broj incidenata događa se među prijateljima i poznanicima", rekla je autorka istraživanja direktorka Centra za istraživanje javnih politika Svetlana Đurđević-Lukić. Ona je navela da medijski izveštaji pokazuju da je u čak 52 odsto slučajeva registrovana smrtnost u slučajevima porodičnog nasilja, a da je najčešće korišćeno oružje pištolj, revolver i lovačka puška. "Najčešći počinioci incidenata su muškarci, taj odnos ide jedan na prema 32 kada su u pitanju žene počinioci, ali su zato žene pet puta češće žrtve i one su najčešće napadnute u kući", upozorila Svetlana Đurđević-Lukić i dodala da su najčešći razlozi za incidente svađe oko imovine, novca i ljubomora. Ona je ukazala da je u većini slučajeva počinilac poznat policiji i da se dešavalo da nadležni organi vrate oružje onom ko je odgovoran za incident. "Incidenti se događaju u školskim dvorištima, vrtićima, tržnim centrima, groblju, što pokazuje da nema dovoljno bezbednog prostora. Građani su opisali slučaj da je jedan vozač izašao iz kola na strmoj ulici, gde su se deca sankala i pretio oružjem", kazala je Svetlana Đurđević-Lukić. Istraživanje je pokazalo da se u Beogradu registrovano 114 incidenata na ulici, drugi po redu je Novi Sad sa 29, a potom Novi Pazar sa 19 prijavljenih slučajeva, kao i da je broj incidenata dva puta veći u letnjem, u odnosu na zimski period. Većina građana, izrazila je pozitivan odnos prema držanju oružja, jer smatra da je ono potrebno za samodobranu, zaštitu porodice, imovine, ali takođe većina je iznela negativan stav prema nošenju oružja. Predstavnik Ministarstva unutrašnjih poslova Miljko Simović rekao je da postoji tedencija opadanja vlasnika koji poseduju legalno oružje i da je sada registrovano oko milion i 13 hiljada komada oružja. Upitan kako protiče akcija legalizacije, koja je počela u martu i koja se završava 4. juna, Simović je odgovorio da je do sada 4.090 oružja uneto u legalne okvire, od čega 700 bombi, a da su građani predali oko 110.000 komada oružja. "Moram da kažem da i jedna bomba koja je sklonjena sa ulice, znači da je ovo društvo bezbednije, tako vidim i rezultate ove akcije", kazao je Simovć. On je istakao da su veoma retki slučavi da se oružje vrati, nakon što je prethodno nekom oduzeto i da se to dogodi u tri do pet slučajeva na 1.500 žalbi. Simović je naglasio i da je nov zakon o oružju i municiji donet u martu 2015., koji predviđa stroge mere za posedovanje oružja, kao i da se nejgova primena očekuje u martu naredne godine, zbog donošenja podzakonskih akata.


Sekretarijat za planiranje i izgradnju se obrazuje za oblast uređenja prostora i izgradnje objekata - arhiva - Grad Niš\nSekretarijat za planiranje i izgradnju se obrazuje za oblast uređenja prostora i izgradnje objekata.\nU Sekretarijatu se obavljaju sledeći poslovi:\nučestvuje u izradi srednjoročnih, godišnjih i operativnih programa planskog razvoja;\nrad na izradi srednjoročnih i godišnjih programa uređivanja građevinskog zemljišta;\nrad na realizaciji odobrene aproprijacije budžetskih sredstava iz nadležnosti uprave;\npriprema i izrada nacrta propisa iz nadležnosti Sekretarijata i praćenje sprovođenja tih propisa;\nvrši upravni nadzor nad radom Javnog preduzeća Zavod za urbanizam Niš i Gradska stambena agencija;\nradi na sprovođenju programa socijalnog stanovanja na teritoriji Grada Niša i realizuje gradsku stambenu strategiju;\nradi na ugovaranju planske dokumentacije i vrši plaćanje ugovorene planske dokumentacije na osnovu odobrene aproprijacije u budžetu;\nizrađuje inicijative i priprema odluke o izradi planova;\nprati rad i sarađuje sa obrađivačima izrade planova;\nprati realizaciju planske dokumentacije;\nsprovodi procedure usvajanja planske dokumentacije;\nobjavljuje prostorne i urbanističke planove u elektronskom obliku putem interneta;\nobavlja administrativno – tehničke poslove pripremanja i održavanja sednica Komisije za planove;\nobavlja stručne i administrativno – tehničke poslove za Glavnog urbanistu;\norganizuje javne prezentacije urbanističkih projekata;\nizdaje uslove sa elementima za obeležavanje regulacije;\npotvrđuje urbanističke projekte, projekte preparcelacije i parcelacije;\nobjavljuje potvrđene urbanističke projekte u elektronskom obliku na zvaničnom portalu grada;\ndaje saglasnost na elaborat geodetskih radova za ispravku granica susednih parcela;\nizdaje informacije o lokaciji;\nizdaje uverenja o posebnim delovima objekta;\nizdaje saglasnost i izrađuje rešenja za zauzeće javne površine u skladu sa Odlukom o komunalnom redu;\nizdaje dozvole u skladu sa Odlukom o oglašavanju na teritoriji Grada Niša;\nizrađuje mesečne izveštaje o izdatim građevinskim dozvolama za potrebe Republičkog zavoda za statistiku;\nizdaje uverenja o vremenu izgradnje objekata;\nizdaje obaveštenja u vezi izgradnje objekata i izvođenje radova za koje se ne izdaje građevinska dozvola;\nobavlja stručne i administrativne poslove za potrebe Komisije za urbanu komasaciju;\nučešće u pripremi i realizaciji Odluke o budžetu Grada;\nučestvuje u pripremi dokumentacije za javne nabavke iz nadležnosti sekretarijata, a u elektronskoj formi;\nizdaje lokacijske uslove;\nizdaje građevinske dozvole;\nizdaje privremene građevinske dozvole;\npotvrđuje prijave radova;\npotvrđuje prijem izjave o završetku izrade temelja;\npotvrđuje prijem izjave o završetku objekta u konstruktivnom smislu;\nizdaje upotrebne dozvole;\nizdaje rešenja za izgradnju objekata i izvođenje radova za koje se ne izdaje građevinska dozvola;\nizdaje dozvole o uklanjanju objekata, osim u slučaju inspekcijskog rešenja;\nobezbeđuje priključenje objekta na infrastrukturnu mrežu;\nobezbeđuje upis prava svojine na izgrađenom objektu, odnosno posebnim delovima objekta i obezbeđuje izdavanja rešenja o kućnom broju;\npribavlja saglasnost na tehničku dokumentaciju u pogledu mere zaštite od požara;\ndostavlja projekte za izvođenje organu, odnosno organizaciji, nadležnoj za zaštitu nepokretnih kulturnih dobara;\nvodi registar objedinjene procedure (dostupan sa sajtu grada Niša);\npodnosi prekršajnu prijavu protiv imaoca javnih ovlašćenja, ako tokom sprovođenja objedinjene procedure taj imalac javnih ovlašćenja ne postupa u rokovima propisanim Zakonom o planiranju i izgradnji;\nizdaje rešenja o ozakonjenju objekata.\nSekretarijat obavlja i druge poslove u skladu sa zakonom i drugim propisima.\nCentar za izdavanje dozvola je jedinica u sastavu, u kojoj se obavljaju poslovi iz nadležnosti Gradske uprave, i drugi poslovi pružanja usluga građanima.\n5. jula 2022., 02:25 h


Sarajevski “mali Hag” i raščovečenje srpskih žrtava u Srebrenici | Sudbina dejtonske BiH i Republika Srpska\nPočetna strana > Debate > Sudbina dejtonske BiH i Republika Srpska > Sarajevski “mali Hag” i raščovečenje srpskih žrtava u Srebrenici\nSarajevski “mali Hag” i raščovečenje srpskih žrtava u Srebrenici\nčetvrtak, 02. januar 2014.\nPred sam kraj suđenja Radovanu Karadžiću u Haškom tribunalu u 2013. godini pojavio se svedok-insajder od kojeg su se mogli čuti neki novi ili manje poznati detalji o ratnim zločinima na širem području Srebrenice. Njegovo svedočenje teško da će doprineti promeni ukorenjenog mišljenja o ovim događajima u zapadnoj javnosti, a još teže će uticati na promenu uverenja haških sudija o odgovornosti srpskih i bošnjačkih ratnih lidera u odnosu na do sada izrečene presude u Haškom tribunalu. Možda će, na kraju, delimično uticati na oslobađanje samog Karadžića od optužbe za genocid u Srebrenici, mada se čini da u ovom trenutku ni njegova odbrana ne gaji takvu vrstu nade samo na osnovu tog svedočenja.\nHaško svedočenje indajdera KW-12\nPa, ipak, ako je suditi po onome što se čulo, a možda više po onome što se prećutalo u Sarajevu, jedno je izvesno: svedočenje zaštićenog svedoka KW-12 u dobrom delu bilo je dovoljno upečatljivo da se može reći da je reč o do sada najvećem pokajničkom iskoraku unutar bošnjačkog korpusa u pravcu suočavanja sa odgovornošću za zlodela nad Srbima od kada se vode istrage o zločinima na području Srebrenice, a to je već više od dve decenije. A za to vreme – vredi obavezno podsetiti – za zločine nad Bošnjacima kažnjeni su mnogi srpski vojni i policijski funkcioneri i u Haškom sudu i u Sudu BiH, dok je za zločine nad Srbima u Hagu jedino oslobođen muslimanski ratni komandant Srebrenice Naser Orić, dok u Sarajevu niko nije optužen niti za jedan jedini zločin.\nPomenuti insajder, muslimanski vojnik KW-12, osporavao je, na primer, navode Haškog tužilaštva u broju muslimanskih žrtava u nekoliko incidenata nakon što je Vojska RS zauzela Srebrenicu u julu 1995. godine, u slučajevima proboja pripadnika ARBiH i prilikom ubijanja zarobljenih muslimanskih vojnika u prostorijama zadruge u Kravici. Težinu njegovom iskazu daje činjenica što je sam preživeo masakr u zadruzi, a za to, recimo, ne okrivljuje policajce koji su za taj zločin već osuđeni u Sudu BiH.\nNovo je njegovo svedočenje/priznanje da su “pripadnici njegove 16. muslimanske istočne brigade” ubili u okolini Zvornika petoricu srpskih civila, a zatim i muslimanske izbeglice, dve žene i tri muškarca, koji su to videli” . Tvrdio je, takođe, i da je, u maju 1992. godine bio prisutan “kada su u okolini Bratunca dvojici Srba odsečene glave, dok je jedan policajac na ražnju ispečen”.\nSvedok je, zatim, ispričao da je i sam bio izložen mučenjima, navodeći da su posle pomenutog zločina i ubistva srpskog sudije Gorana Zekića iz muslimanske zasede kod Srebrenice, “srpske snage njegovog oca, njega i sve komšije muslimane izvele iz kuća i odvele na stadion u Bratuncu”, te da su “potom bili prebačeni u školu gde su ih mučili, tukli i ubijali”. Potom se, kako opisuje, našao u grupi od oko 450 muslimana koji su bili prebačeni na Pale, a potom i u Visoko “na razmenu”. “Ne mogu ništa loše reći o boravku na Palama, mogu samo da se zahvalim policajcima... Došao sam u veoma lošem stanju, bio sam sav isečen”, izjavio je svedok, potvrđujući da mu je pružena medicinska pomoć.\nNo, rekao je i to da su snage ARBiH u proleće 1995. godine u Srebrenici “ispalile granatu na sopstvenu decu koja su igrala fudbal”, smatrajući da je “to učinjeno nakon što je iz Sarajeva stigla depeša da se nešto uradi kako bi se NATO privukao na stranu ARBiH”, kako bi napad bio pripisan srpskoj strani.\nS obzirom da već ovih nekoliko izjava odudaraju od “zvanične verzije” kolopleta ratnih zločina na širem području Srebrenice, nije ni čudo što je najpre haško tužilaštvo na suđenju Karadžiću pokušavalo da diskredituje svedoka tvrdnjama da je on “neurotična, pasivno-zavisna, neintegrisana i nezrela osoba”. Potom su ga pojedinci iz udruženja bošnjačkih žrtava u Srebrenici, a i sam Naser Orić, optužili da laže jer su ga “Srbi kupili” , mada je recimo, u haškoj sudnici pokazana i zajednička fotografija Orića sa svedokom i drugim muslimanskim vojnicima nakon masakra Srba u selu Kravica na Božić 1993. godine.\nRaščovečenje srpskih žrtava Srebrenice u “malom Hagu”\nTakođe, svedok KW-12 tvrdio je da su ga istražni organi u Sarajevu onemogućavali da iznese svoje svedočanstvo i njima, tvrdeći čak da ga je istražilac Bajro Kulovac pretukao ne bi li ga odvratio od pokušaja da svedoči, te da je dobijao razne pretnje smrću. Posebno je interesantno da ovaj svedok nije jedini koji je Kulovca, kao dugogodišnjeg vodećeg istražitelja “savezne policije” u BiH (SIPA), optuživao za zastrašivanje svedoka.\nTo je pre koju godinu učinilo više svedoka srpske nacionalnosti koji su se žalili i u Sudu BiH da im je Kulovac raznim pretnjama iznudio “priznanja” o navodnom učešću pojedinih srpskih vojnika u zločinima nad srebreničkim Bošnjacima. No, interna istraga o navodima tih svedoka ubrzo je završena tako što je Kulovac oslobođen, te nastavio da radi u novoformiranoj Direkciji za koordinaciju policijskih tela u BiH, a da nikada nije bilo razjašnjeno pitanje zašto nema video-snimaka sa izjavama svedoka iz (pred)istražnog postupka.\nNaime, javna je tajna da istražni organi u BiH tu zakonsku obavezu malo kad poštuju, a u Sudu BiH gotovo da nema zainteresovanih da ih pitaju zašto to ne čine, tim pre što su tako sigurni u kvalitet “priznanja” do kojih dolaze off record. Obrazloženje koje su ponudili sarajevski istražioci da “nisu dovoljno tehnički opremljeni” odavno ne prolazi ni u Haškom sudu, pa bi se onda slobodno moglo zaključiti da sarajevski “mali Hag” nije dobacio do svog holandskog uzora ni u delu (pred)istražnih radnji, a o suđenjima da se i ne govori.\nIstini za volju, i sami haški tužioci znali su da diskredituju svoje svedoke-insajdere u jedinom procesu koji su vodili za zločine nad srebreničkim Srbima protiv Nasera Orića. Tada je, pod nikada razjašnjenim okolnostima, Karla del Ponte odustala od najavljenog svedočenja Ibrana Mustafića, koji je teško teretio Orića za ratne zločine ne samo nad Srbima već i nad svojim sunarodnicima na području Srebrenice.\nTako je Orić u Sarajevu ostao neukaljani “heroj” - čijem se ratovanju protiv Srba nema šta prigovoriti - bošnjačke žrtve u Srebrenici (p)ostale su jedino i isključivo “žrtve genocida”, a gotovo svaki pokušaj sa srpske strane da se “okaju gresi” sunarodnika (p)ostajao bi nevažan/nedostatan ukoliko ne bi sadržavao “priznanje” da je nad srebreničkim Bošnjacima počinjen genocid. Dočim bi svako dovođenje u pitanje osnovanosti te kvalifikacije, i onda kada sadrži i osudu i priznanje da su počinjeni zločini protiv čovečnosti, (p)ostajalo najčešće okvalifikovano kao “relativizacija/negacija genocida”. Istovremeno, ako izuzmemo svedoka KW-12 i pomenutog Mustafića – koji, inače, insistira na kvalifikaciji genocid – u bošnjačkoj javnosti gotovo da nema više nijednog poznatog primera osude zločina(ca) nad srebreničkim Srbima, iako i mnogi od tih zločina spadaju u zločine protiv čovečnosti.\nNije tu, dakle, reč ni o kakvom poređenju, niti o gradiranju jednih ili drugih zločina(ca), jer pred bestijalnosti jednih i drugih zločina(ca) svako poređenje te vrste biva izloženo mogućnosti da bude shvaćeno kao negacija samog zločina. Ali, sama negacija zločina ne da se ni sa čim uporediti, jer vodi ka raščovečenju žrtava i njihovih porodica. A najjasniji putokaz u tom pravcu danas predstavlja činjenica da ni u Hagu ni u Sarajevu ama baš niko niko nije kažnjen za zločine nad Srbima na području Srebrenice i Bratunca.


Sarajevo: Ispred OŠ “Saburina” djevojčicu pokušali uvesti u vozilo, obaviješten i MUP KS – Haber.ba\nSarajevo: Ispred OŠ “Saburina” djevojčicu pokušali uvesti u vozilo, obaviješten i MUP KS\nOdbor za sigurnost Vijeća roditelja Kantona Sarajevo upozorava roditelje da raspolažu informacijom da su jučer ispred OŠ “Saburina” u Starom Gradu nepoznate osobe pokušale jednu djevojčicu uvesti u svoje vozilo, piše novinska agencija Patria.\nU razgovoru s MUP-om KS potvrđeno je da je policija obaviještena o događaju te da su poslali dovoljan broj policajaca na teren koji rade na ovom slučaju. Iz policije napominju da je sigurnost učenika dobra, te da oko škola imaju stalne patrole i policijske službenike.\nVijeće roditelja učenika osnovnih i srednjih škola u Kantonu Sarajevu ima stalni kontakt sa predstavnicima MUP-a KS, te poziva roditelje da se ne izaziva bespotrebna panika, ali da pojačaju oprez za svoju djecu, posebno u odlasku u školu i povratku.\n“Samo uz dobru saradnju sa policijom možemo unaprijediti opću sigurnosnu situaciju u našem gradu te vas molimo da bilo kakve sigurne ili provjerene informacije o ovom ili drugim slučajevima koji ugrožavaju sigurnost učenika dostavite policiji na telefon 122 ili najbližem policijskom službeniku”, poručuju iz Vijeća, prenosi “NAP“…\nTeme:djevojčica, izdvojeno, MUP KS, OŠ Saburina, otmica, Sarajevo


S obzirom na to da javnost nije obaveštena o tome da li su usvojena antikorupcijskim planom predviđena dokumenta u datom roku, do kraja 2019. godine, a letimičnim pregledom zvaničnog sajta opštine Bečej može se utvrditi da postoji samo takozvani građanski budžet i, eventualno, jedan pravilnik, redakcija Bečejskog mozaika je lokalnoj samoupravi početkom februara meseca uputila zahtev za slobodan pristup informacijama od javnog značaja.\nKratak odgovor načelnika Opštinske uprave redakcija je primila 30. marta u kom se navodi: „Povodom Vašeg zahteva od 05.02.2020. a u vezi primene antikorupcijskog plana obaveštavam vas da je usvojen Građanski vodič kroz budžet i Pravilnik o primeni i praćenju primene Zakona o uzbunjivačima koji su i objavljeni na sajtu www.becej.rs“.\nOsim građanskog budžeta i Pravilnika o primeni i praćenju primene Zakona o uzbunjivačima trebalo je do kraja prošle godine uraditi mnogo više.\nNaime, predviđeno je, recimo, da Skupština opštine, Opštinsko veće, načelnik Opštinske uprave, radno telo, predsednik opštine, predsednik Skupštine opštine usvoje, donesu, izrade brojne akte, kao i rešenja, odluke, registre, prezentacije itd.\nStiče se utisak da antikorupcijski plan postoji samo na papiru, a sva je prilika da trenutno nije ničiji prioritet, jer je predizborna kampanja za lokalne izbore koji će biti održani 21. juna, upravo u toku.\nPodsetimo da je antikorupcijski plan opštine – projekat Bečejskog udruženja mladih (BUM) koji je sa 1,5 miliona dinara finansirala Agencija za borbu protiv korupcije – „u startu“ kasnio pola godine. Naime, uprkos tome što su u septembru 2018. godine na konferenciji za novinare predsednik opštine Dragan Tošić i predsednik BUM-a Aleksandar Đekić „obećali“ da će plan izrađen u saradnji opštine i nevladinog udruženja biti usvojen u januaru 2019. godine, dokument je u lokalni parlament stigao tek u junu.\nPredviđeno je i da se ostvarenje plana prati u jednogodišnjem projektnom periodu.\nRadno telo za praćenje primene Lokalnog akcionog plana za borbu protiv korupcije opštine Bečej čine (ukoliko sastav od prošle godine nije promenjen, a ako jeste, taj podatak nije predstavljen javnosti) Goran Strajnić, Sretko Stevanović, Branka Cvejanov, Jovana Ilić i Roža Feher.\nRanije je objavljeno da će to telo početkom godine (2020) sačiniti izveštaj za prethodnu godinu i uputiti ga nadležnima i javnosti.\n(Opširnije o realizaciji plana čitajte u 800. broju Bečejskog mozaika koji je na kioscima od 29. maja)\nPoslednji put izmenjeno 02 jun 2020\nViše iz ove kategorije « Policijska stanica: Zahtevi za nove lične karte i pasoše primaju se do 22 časa\tElektrodistribucija: Ove nedelje bez struje delovi Bečeja i Bačkog Gradišta »


Zemlje članice EU odlučivaće koje će se vakcine prihvatati za kovid-pasoš | Nova Ekonomija\nKljučna pitanja i odluke oko "COVID-19 pasoša" biće u rukama zemalja članica Evropske unije, što znači da će nacinalne vlade odlučivati da li će da prihvate rusku i kinesku vakcinu, piše Politico.\n"Kovid-pasoš" biće potvrda o vakcinaciji protiv koronavirusa, kojim će se slobodno putovati unutar zemalja Evropske unije, ali trenutno važi samo za vakcine koje je odobrila Evropska agencija za lekove (EMA).\nMeđu njima trenutno nema ruskog i kineskog rešenja za COVID-19.\nPrema nacrtu plana koji je pribavio Politico, Evropska komisija će predložiti da svaka država EU koja uz potvrdu dozvoli vakcinisanim ljudima ulazak bez testiranja ili samoizolacije, mora da prihvati potvrde o vakcinaciji drugih zemalja.\nIako se ta obaveza odnosi trenutno samo na vakcine koje je odobrila EU, pojedine države članice imunizaciju vrše i "Sputnjikom V" i Sinofarmovim sredstvom.\nIpak, nacrt naglašava da zemlje EU mogu da odluče da li će da prihvate ruska i kineska cepiva po sopstvenom nahođenju.\nKomisija treba da predstavi predlog u sredu, a sama ideja "kovid-pasoša" suočava se sa nizom problema.\nAndrea Amon, direktorka Evropskog centra za prevenciju i kontrolu bolesti, rekla je u utorak da nema dovoljno informacija o tome koliko dugo vakcine štite od virusa, tako da je još uvek neopravdano davati vakcinisanim ljudima posebne privilegije, ili diskriminisati nevakcinisane putnike.\nDa bi to zaobišla, predsednica Evropske komisije Ursula fon der Lejen prethodno je rekla da sertifikat ne bi trebalo da obuhvata samo vakcinacije putnika, već i spisak njihovih testova ili oporavka od virusa.\nPotvrda "ne može i ne sme biti preduslov za ostvarivanje prava na slobodno kretanje i ne može biti preduslov za korišćenje usluga prekograničnog prevoza putnika kao što su avio-kompanije, vozovi, autobusi ili trajekti", naglašava se u nacrtu predloga.\nLični podaci navedeni u potvrdi bili bi ograničeni na ono što je "strogo neophodno" i uključivali bi informacije kao što su marka uzete vakcine, kao i datum i mesto vakcinacije, navodi se u nacrtu.\nPotvrda bi osigurala "veoma visok" nivo zaštite podataka, piše u predlogu, dodajući da će samo relevantne državne vlasti u zemlji odredišta, kao i prekogranične usluge prevoza, koristiti lične podatke za verifikaciju vakcinacije osobe, testiranje ili status oporavka.\nSertifikat ne bi trebalo da zahteva bazu podataka na nivou EU, dodaje se.


Crnogorske vlasti hapse novinare! - TAMO DALEKO\n13. јануара 2020. Zdravko Elez 492 Views 0 Comments\nGlavne urednike IN4S Gojka Raičevića i portala Borbe Dražena Živkovića uhapsila je sinoć crnogorska policija i posle saslušanja u Osnovnom državnom tužilaštvu određen im je pritvor po nalogu osnovnog tužioca Biljane Medenice.\nRaičević i Živković prvo pozvani na informativni razgovor po nalogu Osnovnog državnog tužilaštva, zbog vesti koje je objavljena, da je u Vili Gorica došlo do eksplozije. Na dušu im se stavlja krivično delo izazivanje panike i nereda.\nJUče nakon saslušanja Gojko Raičević je pušten iz pritvora, a po izlasku je izjavio da je ovdje nesumnjivo riječ o zavjeri policije, sudstva i tužilaštva, kojom koordiniše Američka ambasada, i istakao da nije slučajno što su baš uhapšeni Dražen Živković i on.\nRaičević je pričao o pitanjima koja su postavljena premijeru Markoviću, od strane redakcije IN4S, na koja nismo dobili odgovor, za koja urednik IN4S smatra da su ubrzali ovo hapšenje. On je kazao da je o vijesti zbog koje je priveden i pritvoren o eksploziji u Vili Gorica, dobio potvrdu od dva različita izvora, te da je i pored toga oprezno na kraju naslova stavljen i znak pitanja, i da je nakon objavljenog demantija UP i to objavljeno, te u tom smislu ispoštovan novinarski standard.\nPredsednik Komisije za istrage napada na novinare Nikola Marković oštro je osudio hapšenje urednike portala IN4S i Borbe Gojka Raičevića i Dražena Živkovića.\n„Osuđujem hapšenja urednika dva portala koja su se juče dogodila. Tužilaštvo uvodi opasnu praksu da novinare lišava slobode i uzima sebi za pravo da bude regulator medijskih sadržaja. Šta god mislili o nečijem načinu izvještavanja za svaku je osudu lišavanje slobode zbog novinarskih tekstova“, kazao je Marković.\nTo otvara prostor, dodaje on, da sutra svako bude uhapšen zbog javno iskazanog stava ili mišljenja.\nCentar za istraživačko novinarstvo Crne Gore (CIN-CG) najoštrije protestuje zbog hapšenja novinara Gojka Raičevića, glavnog urednika portala In4S i Dražena Živkovića, glavnog urednika portala Borba.\n„Ovo je drugi slučaj u posljednjih nekoliko dana da se novinari hapse zbog navodnog širenja panike i nereda i objavljivanja lažnih vijesti. Po našem mišljenju ova hapšenja, čak i kada se utvrdi da je riječ o neistinama i kršenju etičkog kodeksa novinara, su nedopustiva i smišljena da bi se ograničila ljudska prava i slobode i stvorio osjećaj pravne nesigurnosti. Najveći proizvođač lažnih vijesti u Crnoj Gori je upravo ova vlast, koja kreira ambijent straha i širi paniku zbog navodne odbrane države od spoljnih neprijatelja i sopstvenih građana. Tako se stavljaju pod tepih ključni problemi države – izostanak reformi, nedostatak vladavine prava i korupcija na najvišem nivou, a u Crnu Goru na mala vrata uvodi vanredno stanje. Na to ukazuju ne samo hapšenja novinara, već i cijelog jednog poslaničkog kluba“, navodi se u saopštenju CIN-CG koje potpisuje izvršna direktorica Milka Tadić Mijović.\nNaslovna fotografija: Privođenje Gojka Raičevića\n← Дочек српске Нове године широм Америке\nZaštitite se od raka i drugih bolesti hranom →\nХор из Котора трећи у Пољској\n13. маја 2019. Zdravko Elez 0


Počinje trka za radno mesto u Er Srbiji | Kamatica\nPočetna > tekst > Počinje trka za radno mesto u Er Srbiji\nPočinje trka za radno mesto u Er Srbiji\nTekst objavljen: 14.08.2013 13:31\nSrpska nacionalna avio-kompanija trebalo bi i zvanično da dobije novi menadžment 1. septembra. Ove nedelje timovi Jata i Etihada obavljaju drugi krug razgovora sa zaposlenima. Ko želi može da aplicira za socijalni program, koji je obezbedila država, a 6. septembar je poslednji rok za prijavu.\nRadnicima će biti predočen i predlog nove organizacione šeme i moći će da konkurišu za maksimum tri radna mesta. Ali, jasno će biti precizirano koje kvalifikacije i iskustvo svako radno mesto zahteva. Izbor zaposlenih koji će ostati u kompaniji biće transparentan.\nZasada još nije poznato koliko će radnika morati da napusti kompaniju. Svakako, broj zaposlenih u srpskom avio-prevozniku biće manji nego što je to sada.\nU administraciji će se značajno smanjiti broj radnika, ali sa novom flotom i novim destinacijama, biće povećan broj zaposlenih kada je reč o kabinskom osobnju i zemaljskim poslovima. Novi menadžment ne očekuje štrajkove i vode se otvoreni razgovori sa sindikatima.\ner srbija air serbia aviokompanije aviosaobraćaj vazdušni saobraćaj posao karijera


CSIS: SAD će nastaviti misiju na Zapadnom Balkanu\nPotpuna stabilnost na Balkanu biće postignuta tek kad sve zemlje postanu članice Evropske Unije i NATO-a, saopšteno je na konferenciji, koju je u Vašingtonu organizovao Centar za strateške i međunarodne studije. Učesnici skupa saglasni su da je nephodna aktivnija uloga Sjedinjenih Država, kako bi se riješila preostala otvorena pitanja i osigurala trajna stabilnost regiona.\nNa području Zapadnog Balkana trenutno vlada mir, ali je većina zemalja i dalje izvan dva potporna stuba Zapada, Evropske Unije i NATO-kazao je, otvarajući konferenciju, Januš Bugajski iz Centra za strateške i međunarodne studije.\n“Misija će biti okončana kada sve država Zapadnog Balkana budu bezbjedne i produktivne članice NATO-a i Evropske Unije.”\nO situaciji u regionu i potrebi za novim angažovanjem Sjedinjenih Država, govorili su ambasadori Crne Gore, Kosova, Bosne i Hercegovine, Hrvatske, Makedonije i Albanije.\nCrnogorski ambasador u Vašingtonu Miodrag Vlahović ocijenio je da je region znatno napredovao u poslednje dvije decenije, posebno u oblasti bezbjednosti. Vlahović je naglasio i da očekuje nastavak američke misije na Balkanu.\n“Ukoliko bude nekih razlika u odnosu na prethodne dvije administracije, onda će to biti stavljanje naglaska na neriješene i manje stabilne situacije u zemljama čiji su predstavnici takođe ovdje.”\nAmbasador Vlahović smatra da, upravo zbog neriješenih pitanja, region i dalje zaslužuje američku pažnju.\n“Ali, s druge strane, činjenica da nismo među prioritetima i na prvim stranicama dnevnih listova, dokazuje da su stvari urađene na ispravan način i da postoji poboljšanje u pojedinačnim zemljama i u regonu u cjelini”.\nI hrvatska ambasadorka Kolinda Grabar Kitarović vjeruje da će SAD i dalje biti angažovane u Jugoistočnoj Evropi.\n“Vjerujem da će Sjedinjene Države ostati uključene i da će nastaviti da sarađuju sa svima nama. Ali je uglavnom na nama, zemljama u regionu, da radimo na izgradnji dobrosusjedskih odnosa i da se, uprkos trenutnoj ekonomskoj i finansijskoj krizi, koncentrišemo na njihovu pozitivnu stranu ”.\nNastavak aktivne uloge Vašingtona preduslov je mira i stabilnosti u regionu, smatra ambasador Kosova Avni Spahiju, naglašavajući da posebno ohrabruje to što je nova administracija najavila nastavak podrške Kosovu.\n“Kosovu je danas više nego ikada potrebna podrška saveznika, u izgradnji snažne i održive ekonomije, koja će dalje doprinijeti ekonomskoj stabilnosti regiona i ubrzati proces evropskih integracija. U tom pogledu, američka uloga na Kosovu je od suštinske važnosti.”\nBivši izaslanik predsjednika Klintona za Balkan Džejms O' Brajan ocijenio je istorijskim to što zemlje u regionu imaju priliku da napreduju u integracijama, o kojima je tek počelo da se govori nakon sukoba na Kosovu.\n“Sjedinjene Države treba da daju svoj doprinos gdje je to moguće, naročito u sektoru bezbjednosti, iz koga smo se previše povukli u poslednjih sedam ili osam godina. I mislim da treba da radimo na tome da učinimo EU institucije i prakse efikasnim gdje je to moguće.”\nO'Brajan se osvrnuo i na situaciju u Srbiji, koja, kako je naveo, i dalje nije sigurna u kom smjeru želi da ide. Takođe je naveo da ne očekuje da će Beograd u doglednoj budućnosti priznati nezavisnost Kosova.\n“Ali, očekujem da sami Srbi shvate da ne mogu da priušte određene trenutne poteze i da za njih nisu glasali. Ali, to je na Srbima da odluče. Naša uloga je da im pružimo informacije i politički sistem koji će im omogućiti da biraju bolji život.”\nSumnje Srbije u pogledu zapadne demokratske budućnosti, nesigurnost u pogledu statusa Kosova i tenzije u Bosni i Hercegovini zaslužuju najveću pažnju međunarodne zajednice, kazao je Danijel Server, iz Američkog instituta za mir.\n“Evropska Unija i Sjedinjene Države treba zajedno da podrže teritorijalni integritet Kosova i Bosne i Hercegovine, insistiraju na hapšenju Mladića i održe nivo EU i NATO snaga na Kosovu i u Bosni.”\nI bivši šef verifikacione misije na Kosovu Vilijam Voker ocijenio je da se pitanje Kosova i njegovog teritorijalnog integriteta mora što prije riješiti. On smatra da postoji niz problema, od nedifinisane uloge međunarodne zajednice i uticaja Beograda na sjeveru, do političke strukture i korupcije.\n“Mislim da je Kosovu stvarno potrebno da građani, naročito njihovo političko i ekonomsko vođstvo, shvate da su odgovorni za sve što se dogodi u budućnosti”.\nSkupu u Vašingtonu, iako pozvan, nije prisustvovao predstavnik ambasade Srbije, pošto je, kako su saopštili organizatori, proces potvrdjivanja novog ambasadora još u toku.


Vaterpolo savez Srbije i UNIQA osiguranje nastavljaju saradnju Vaterpolo savez Srbije i UNIQA osiguranje nastavljaju saradnju\n“UNIQA od 2016. godine ponosno nosi trofej zvaničnog osiguranja vaterpolo tima Srbije. Naše partnerstvo prevazišlo je okvire saradnje i izraslo u pouzdano prijateljstvo, krunisano najuspešnijim godinama za srpski vaterpolo. UNIQA sa posebnim zadovoljstvom ostaje osmi igrač reprezentacije i sigurna podrška Vaterpolo savezu Srbije. Oslonjeni na zajedničke vrednosti, danas otvaramo još jedno poglavlje nastojeći da osiguramo vetar u leđa za vrhunske rezultate vaterpolo tima Srbije i u budućnosti”, rekla je Sonja Marić, podsećajući da su proteklih godina, pomoteri UNIQA osiguranja bili upravo članovi vaterpolo reprezentativci.\n“Hvala UNIQA osiguranju na poverenju i podršci koju nam pružaju. Idemo dalje, zajedno, u nove pobede”, – jasan je Viktor Jelenić.\n“Nadam se da ćemo u narednim godinama ponoviti sve uspehe. Srbija je jedna mala zemlja, gde narod ne zna važnost osiguranja pa je velika stvar to približiti ljudima. Ovo je hrabar iskorak, pogotovo u trenutku kada je klupski vaterpolo na putu ekspanzije ka novim uspesima” – izjavio je Dejan Savić, selektor vaterpolo reprezentacije Srbije.\n“Svih ovih godina, igračima je bezbednost bila vema važna. Drago mi je da se ova tradicija nastavlja i nadam se da će, kada neki od nas budu završili reprezentativne karijere, naredne generacije vaterpolista imati ovakvu podršku u budućnosti. UNIQA je 14. član našeg tima” – naglasio je Filip Filipović.


Pod sloganom "Život za peticu" danas se obeležava Svetski dan zapaljenskih bolesti creva, odnosno Kronove bolesti i ulceroznog kolitisa, od kojih u svetu boluje oko 10 miliona osoba, dok se u Srbiji pretpostavlja da sa zapaljenskim bolestima creva živi oko 10.000 ljudi, od čega 20 odsto čine mladi do 20 godina.\nUdruženje za Kronovu bolest i ulcerozni kolitis podseća da se te bolesti najčešće razvijaju između 20. i 30. godine života i da pacijenti svakodnevno žive sa >> Pročitaj celu vest na sajtu Radio Televizija Vojvodine << izuzetno neprijatnim simptomima, zbog čega izbegavaju putovanja, izlaske iz kuće i plaše se nepredviđenih situacija u kojima mogu da se nađu.\nU saopštenju se navodi da se o Kronovoj bolesti i ulceroznom kolitisu malo priča zbog simptoma poput velikog broja hitnih i nekontrolisanih stolica u toku dana, ponekada i do 20, krvarenja iz creva, gubitka težine, visokih temperatura i bolova u stomaku.\nKako se dodaje, često se događa da bolest ne bude prepoznata na vreme, pa se na dijagnozu čeka i po nekoliko godina.\nMladim ženama sa ovom bolešću se poručuje da se ne plaše da planiraju porodicu i trudnoću jer se, kako se navodi, prema statistici zapaljenske bolesti creva kod gotovo 50 odsto pacijentkinja dijagnostikuje u reproduktivnom periodu ili adolescenciji, pre nego što se ostvare kao majke.\nGastroenterolog u KBC "Dragiša Mišović" Zoran Milenković kaže da se na osnovu brojnih rezultata studija sprovedenih u svetu i kod nas može reći da je jedan od glavnih zadataka da se mlade žene motivišu da planiraju porodicu i trudnoću jer, dodao je, bez obzira na postojanje bolesti ne treba im uskratiti pravo na materinstvo.\n"Ukoliko se ostvare uslovi, koji su jasno definisani zdravstvenim preporukama, trudnoća se može odvijati i voditi kao i u opštoj populaciji", poručuje Milenković.\nDa su trudnoća i porođaj u četrdesetim godinama mogući, čak i kada se ima Kronova bolest, dokazuje Olivera Ivanović iz Užica koja je tokom trudnoće primila samo jednu biološku terapiju, na početku i pred sam porođaj, navodi se u saopštenju.\nIstiče se da pacijenti oboleli od inflamatornih bolesti creva, o trošku države, odnosno Republičkog fonda za zdravstveno osiguranje (RFZO) dobijaju deset savremenih terapija u 12 referentnih zdravstvenih ustanova u Srbiji, uključujući i dve dečje ustanove - Univerzitetsku dečju kliniku u Tiršovoj i Institut za majku i dete.\nZamenik direktora Sektora za lekove i farmakoekonomiju u RFZO Željko Popadić kaže da broj pacijenata koji primaju biološku terapiju, koja je ujedno i najskuplja, trenutno prelazi 1.600.\nIstakao je da RFZO prati najnovije trendove u protokolima lečenja i da prateći preporuke struke i osluškujući potrebe pacijenata nastavlja da obezbeđuje najsavremeniju terapiju na listi lekova.\n"U prilog tome govori i činjenica da danas na listi lekova postoji deset savremenih lekova za bolesti creva, dok su pre desetak godina, kada je počela primena biološke terapije, postojala samo dva", rekao je Popadić.\nZapaljenske bolesti creva su hronične i doživotne, pa je takva i terapija, navodi se u saopštenju i dodaje da se za lečenje koristi više vrsta terapija - od konvencionalne, preko imuno supresivne, do najnovije biološke terapije.\nGastroenterolog u KBC "Zvezdara" Srđan Marković kaže da su trenutno za lečenje inflamatornih bolesti creva u Srbiji u upotrebi inhibitori TNF-alfa (tumor nekrotizirajućeg faktora alfa) koji se, dodaje, najduže koriste u kliničkoj praksi.\n"U našim kliničkim centrima ovaj oblik terapije uvodi se kod bolesnika koji nisu reagovali na prethodne konzervativne oblike terapije. Pored anti TNF-alfa lekova od 2018. godine u Srbiji se daje i biološka terapija drugog mehanizma i deluje na nivou kretanja zapaljenskih ćelija - limfocita kojima ne dozvoljava prolaz u digestivni trakt", rekao je Marković.\nDodao je da se od 2021. godine za lečenje ulceroznog kolitisa u Srbiji može dobiti i još jedan inovativni lek koji spada u grupu malih molekula, kao i da se trude da inovativnom terapijom dovedu bolest u mirnu fazu kod pacijenata sa težim formama bolesti.\nNajbliži "saradnici" obolelima od zapaljenskih bolesti creva su medicinske sestre koje su specijalizovane za te bolesti, navodi se u saopštenju i dodaje da su na ulicama Beograda, Kragujevca, Niša i Novog Sada postavljeni bilbordi na kojima su fotografije sestara koje se brinu o obolelila od zapaljenskih bolesti creva u Srbiji.\nB92: Više od 50 odsto pacijentkinja dobije dijagnozu zapaljenske bolesti creva pre majčinstva\nIzvor: Kurir, 19.Maj.2022\nUdruženje za Kronovu bolest i ulcerozni kolitis (UKUKS) upravo na Svetski dan želi da ohrabri mlade žene sa ovom bolešću, da se ne plaše da planiraju porodicu i trudnoću, jer se prema statistici, zapaljenske bolesti creva, kod gotovo 50 odsto pacijentkinja dijagnostikuju u reproduktivnom periodu...


Android revija » Treća faza radova na unapređenju Vip mreže u Novom Sadu i okolini Treća faza radova na unapređenju Vip mreže u Novom Sadu i okolini – Android revija\nVipova mrežna oprema je u protekle tri nedelje unapređena uređajima najnovije generacije u najvećem delu Novog Sada, a do kraja maja unapređenje mreže obuhvatiće i ostale gradske lokacije, kao i širu teritoriji Sombora, Kikinde, Zrenjanina, Subotice i Bačke Palanke.\nVip će tako obezbediti bolje pokrivanje teritorije Vojvodine signalom mobilne telefonije i dodatno poboljšati kvalitet razgovora. Inovirana mrežna oprema će biti spremna da podrži mrežnu tehnologiju 4. generacije. Sva Vipova oprema ispunjava najviše međunarodne i domaće tehnološke i ekološke standarde. Ukupna investicija za inoviranje mrežne opreme iznosi 3 miliona evra.\nU okviru treće faze Vip mobile će od 13. do 19. maja, tokom dana, izvoditi radove u delovima Novog Sada istočno od Bulevara Oslobođenja, Petrovaradinu, Rumenki, Kaću, Bačkom Jarku i Temerinu. Unapređenje mreže je tokom prethodne dve faze izvršeno na teritoriji naselja Bistrica, Novo Naselje, Satelit, Telep, Adice, Adamićevo naselje, Grbavica, Liman 3, Liman 4, kao i delovima grada zapadno od Bulevara Oslobođenja, u Sremskoj Kamenici, Veterniku i Futogu.\nTokom trajanja radova može doći do kratkotrajnih prekida signala, pa Vip unapred moli svoje korisnike za razumevanje. Stručne ekipe su osposobljenje da planirane intervencije izvedu brzo i efikasno kako bi eventualne poteškoće bile svedene na minimum. Ukoliko primete teškoće u saobraćaju oni na svojim mobilnim telefonima treba da podese automatsko biranje mreže, u okviru opcije: „Podešavanje mreže“. O rasporedu i trajanju radova korisnici će biti obaveštavani putem javnih glasila, Vipovih SMS poruka i veb sajta.\nDa podsetimo, Vipovi korisnici komuniciraju u mreži koja je pobednik prvog nezavisnog testa kvaliteta srpskih mobilnih mreža za 2011 i 2012. godinu urađenog od strane magazina Connect Srbija i kompanije P3 Communications.\nTreća faza radova na unapređenju Vip mreže u Novom Sadu i okolini was last modified: May 10th, 2013 by Goran Aničić\nNovi-SadVipVIP mobileVip mreža\nNASA lansira novu vrstu nanosatelita: tri HTC Nexus One-a\nAmazon sprema Kindle pametne telefone sa 3D ekranom


Akcija "Kosmetu na poklon" – studenti za mališane | Radio Kosovska Mitrovica\nAkcija “Kosmetu na poklon” – studenti za mališane\n11. December, 2015 12:56 |\nStudenti Pravnog fakulteta sa više univerziteta u Srbiji, pokrenuli su zajedničku humanitarnu akciju pod nazivom „Kosmetu na poklon“. Akcija „Pokrenuli su se studenti, pokreni se i ti“, ima za cilj pomoć porodilištu u Kosovskoj Mitrovici, kroz donacije pelena, spavaćica i ostalih potrepština i prikupljanje slatkih paketića za mališane sa Kosova i Metohije.\nJedan od organizatora, Nemanja Biševac, kaže za naš program da akcija protiče u najboljem redu.\n„Cela nedelja u Kosovkoj Mitrovici bila je u znaku žurki na kojima smo prikupljali pomoć u vidu slatkiša. Takođe, studenti u Kosovkoj Mitrovici sami prave paketiće. Paketići će biti podeljeni 11. i 12. januara. Krenućemo od Kosovske Mitrovice, ići širom Kosova do Goraždevca i Štrpca“, kaže Biševac.\nDosad, akciji su se priključili pravni fakulteti iz Kosovske Mitrovice, Sombora, Novog Sada, Kragujevca, Niša, Novog Pazara… Akcija će trajati do kraja decembra. U Kosovskoj Mitrovici, akciju sprovodi Studentski parlament prištinskog Univerziteta.


Da li kompanije u Srbiji kreiraju povoljno okruženje za žene? - Zena.rs\nDa li kompanije u Srbiji kreiraju povoljno okruženje za žene?\nProteklih godina pitanje o jednakosti polova postalo je prisutno u gotovo svim oblastima i industrijama, a na njega su pozivali i muškarci i žene. Kada je reč konkretno o ravnopravnosti polova na poslu, došlo je do izvesnih pomaka, s vremena na vreme potvrđuju stručnjaci. Ipak, postoje primeri napretka koji su nešto očigledniji, te mogu da stvore sliku da su svi pokazatelji neravnopravnosti prevaziđeni. Međutim, potpuna jednakost muškaraca i žena u kancelariji i dalje je izazov, i to na globalnom nivou.\nVip Foto: Promo\nU najvećem broju modernih kompanija plata više ne predstavlja osnovnu razliku, budući da su žene i muškarci sada podjednako plaćeni za isti rad, a u slučaju da nisu, žene su podržane u odluci da traže povišicu. Ni dress code se najčešće ne određuje prema istim principima kao ranije, što je pravilo jasnu razliku među polovima. Žene više nisu primorane da provode svaki dan u suknji „ispod kolena“ i štiklama, a postoji i izvestan prostor za kreativnost. Ipak, tu su i stavke koje pokazuju i nivo stagnacije na ovom polju. Jedna od njih jeste brojčani odnos muškaraca i žena u kompaniji, odnosno broj žena na rukovodećim pozicijama.\nDobra vest za ljude u Srbiji jeste da primeri dobre prakse postoje i na teritoriji naše države. Naime, najmlađi telekomunikacioni operater na našem tržištu, Vip mobile, broji 50 procenata žena među svojim zaposlenima, a kada je reč o liderskim pozicijama, i tu je brojka potpuno ista. Odnos muškaraca i žena u potpunosti je jednak. Pozitivnu praksu praćenu ovakvim rezultatom prepoznalo je Udruženje poslovnih žena Srbije, koje je Vipu nedavnouručilospecijalno priznanje „Rodno najsenzitivnija kompanija“, koje se dodeljuje velikim kompanijama koje primenjuju 5. princip Ujedinjenih nacija za osnaživanje žena.\nOsim ovih važnih brojki, Vip prepoznaje i značaj porodice i privatnog života u odnosu na poslovni, pa je politika firme usmerena upravo na usklađivanje ove dve sfere. Tako, zaposlenima je, između ostalog, obezbeđen period prilagođavanja posle porodiljskog odsustva sa kraćim radnim vremenom i isplatom pune zarade, fleksibilno radno vreme, pravo na dan rada od kuće ili korišćenje slobodnog dana van godišnjeg odmora. U kompaniji je oformljen i vrtić za decu zaposlenih, što znatno olakšava obaveze u toku i posle radnog vremena. Sve ovo doprinelo je da Vip mobile postane prva i, za sada, jedina kompanija sa Family Friendly sertifikatom za porodično odgovorno poslovanje u Srbiji, a ujedno i jedan od najpoželjnijih poslodavaca u Srbiji.


Day: May 12, 2020 - GLAS OPOVA1\nČUVENI PEVAČ GRUPE BLACK SABBATH ZA PANČEVAČKU BOLNICU\nPančevo, 12. maj 2020;\nDonacija je stigla zahvaljujući Predragu Radmanoviću iz Pančeva, koji već godinama živi i radi u Los Anđelesu i koji ih je obavestio o ovoj akciji.\nbračni par Osbourne\nOsim bračnog para Osbourne, bolnici su još kolica donirali i državljani Srbije koji žive u Kanadi, Peruu i Austriji, a koji su priču o nedostatku kolica pročitali na Fejsbuku.\nOzzy Osbourne je tokom svoje bogate muzičke karijere snimio devet albuma sa grupom Black Sabbath jednom od najvećih rok grupa svih vremena, ali je imao i veoma plodnu solo karijeru tokom koje je snimio 12 albuma.\nLokalna poreska administracija opštine Opovo obaveštava poreske obveznike koji ne vode poslovne knjige – fizička lica da 15.05.2020. godine dospeva druga rata poreza na imovinu i iste moli da blagovremeno izmire svoje obaveze kako bi izbegli plaćanje i obračunavanje kamate kao i pokretanje postupka prinudne naplate.


Putin ponovo na čelu Rusije - Studio B\nPutin ponovo na čelu Rusije Tanjug\nSvetSvet Pocetna 18. 03. 2018. 22:03:58\nVladimir Putin ubedljivo je pobedio na predsedničkim izborima i biće na čelu Rusije još šest godina, pošto mu je poverenje za novi mandat poverilo više od 50 miliona birača – skoro 77 odsto.\nPrema podacima ruske Centralne izborne komisije, na osnovu 99,79 odsto prebrojanih glasačkih listića, za Putina je glasalo 76,67 odsto birača, što je njegov rekord u dosadašnjim izborima u Rusiji. Centralna izborna komisija je, takođe, saopštila da je odziv glasača dostigao 67,4 odsto.\nPutin se zahvalio svojim prstalicama okupljenim u centru Moskve, poručivši da je pred Rusijom velika budućnost ukoliko narod ostane ujedinjen.\n„Obraćam se vama koji ste se okupili ovde, ali i svim pristalicama širom zemlje. Hvala vam za rezultat“, rekao je Putin na svečanosti povodom četvrte godišnjice otkako su Krim i Sevastopolj priprojeni Rusiji, što zapadne zemlje osporavaju, zahtevajući poštovanje teritorijalnog integriteta Ukrajine.\nKoncert „Rusija, Krim, Sevastopolj“ održava se na Manježnom trgu u centru ruske prestonice.\nPutin je naglasio da u toj podršci vidi poverenje građana i nadu za dalji razvoj zemlje i pozvao je Ruse da održe jedinstvo.\nPored Putina, za najmoćniju funkciju u zemlji borili su se, među ostalima, lider Liberalno-demokratske partije Rusije (LDPR) Vladimir Žirinovski i biznismen Pavel Grudinjin kao kandidat Komunističke partije.\nNa izborima su se nadmetali i suosnivač stranke Jabloko Grigorij Javlinski, lider Partije rasta i privredni ombudsman Boris Titov, čelnik stranke Ruski opštenarodni savez Sergej Baburin, TV voditeljka i politička aktivistkinja Ksenija Sobčak – koju je nominovala Građanska inicijativa – i lider Komunista Rusije Maksim Suraikin.\nMeđu posmatračima izbora u Rusiji i poslanici iz Srbije\nMeđu stranim posmatračima današnjih izbora za predsednika Ruske Federacije bila je i sedmočlana delegacija poslanika iz Srbije.\nKako je ranije saopštila Narodna skupština Srbije, u sastavu te delegacije su narodni poslanici Veroljub Arsić, Milovan Drecun, Vladimir Ðukanović, Vesna Ivković, Danijela Stojadinović, Aleksandar Šešelj i Dubravko Bojić.\nDanašnje izbore u Rusiji pratio je rekordan broj posmatrača – više od 144.000. Među njima je i blizu 1.500 stranih posmatrača iz 109 zemalja.


Garčević: U Crnoj Gori sigurno bilo miješanja trećih strana | MINA\nNaslovnica Crna Gora Garčević: U Crnoj Gori sigurno bilo miješanja trećih strana\nGarčević: U Crnoj Gori sigurno bilo miješanja trećih strana\nPodgorica, (MINA) – U Crnoj Gori je sigurno bilo miješanja trećih strana, ocijenio je za Radio Slobodna Evropa profesor međunarodnih odnosa na Univerzitetu u Bostonu i nekadašnji crnogorski diplomata Vesko Garčević.\nOn je, komentarišući aktuelne događaje na Cetinju, ocijenio da Rusija ne mora biti direktno umiješana u crnogorsku krizu, ali je zvanična Moskva jasno zauzela stranu.\nGarčević je dodao da je Evropska unija (EU) najpozvanija da reaguje.\nOn je kazao da se događaji od 5. septembra, od strane međunarodnih instanci tretiraju kao unutrašnje pitanje zbog “širih okolnosti” poput povlačenja iz Avganistana, spoljnopolitičke prioritete Sjedinjenih Američkih Država (SAD) i prioriteta EU.\n“Moramo da kažemo nešto što ništa nije novo – da naš region nije u centru pažnje”, dodao je Garčević.\nRazlog tome je, prema njegovoj ocjeni, i činjenica da su pitanja religije i crkve odvojene od države u tim zemljama i stvar su koja se tiču ličnog odnosa pojedinca.\nGarčević je kazao da očekuje da će Brisel posebno, a i SAD, pratiti šta se događa u Crnoj Gori.\n“Ukoliko dođe do eskalacije, možemo da očekujemo neku drugu vrstu intervencije. Za sada, mislim da će se zadržati na ovom tipu preporuka da situacija treba da se riješi kroz dijalog, da strasti treba da se spuste”, dodao je Garčević.\nOn je pojasnio da, u slučaju eskalacije, postoje mehanizmi, odnosno ugovorni odnos koji je intenzivniji sa EU nego sa nekim drugim zemljama.\n“U ovom slučaju možemo očekivati neku vrstu medijacije”,rekao je Garčević.\nGarčević je podsjetio da EU nema svog izaslanika za Balkan, kao i da ima samo izaslanika koji se bavi pitanjem odnosa Srbije i Kosova.\n“Možda možemo očekivati novog američkog izaslanika da doputuje u region i da pokuša da, u toku prve posjete, osjeti šta se dešava a da se onda angažuje mnogo više”, kazao je Garčević.\nOn je ocijenio i da posljednja posjeta njemačke kancelarke Angele Merkel može da igra dobru ulogu, iako ona napušta tu funkciju.\n“Ko god da dođe na njeno mjesto, i Njemačka kao takva, kakav god da imamo odnos prema Njemačkoj, imaće veoma važnu ulogu na Balkanu”, dodao je Garčević.\nUpitan da li u cjelokupnoj situaciji vidi miješanje trećih strana, Garčević je kazao da je “sigurno da ima miješanja trećih strana”.\n“Treća strana se miješa onda kada ima mogućnosti za to a mi smo joj dali mogućnost da se miješa”, istakao je Garčević.\nOn je ocijenio da sama uloga Srpske pravoslavne crkve (SPC) u Crnoj Gori zahtijeva posebnu emisiju i diskusiju.\n“U konkretnom slučaju ljudi koji su protestovali, doživljavaju SPC, kao mnogi građani Crne Gore, rekao bih većina, drugačije od onoga kako se ona doživljava u Srbiji”, dodao je Garčević.\nOn je kazao i da je promocija „srpskog sveta“, jednog od oblika želje za dominacijom u regionu, zapravo kopija ideje o „ruskom svijetu“, koju je formulisao predsjednik Rusije Vladimir Putin.\n“To me dovodi do Rusije, koja možda ne mora da bude direktno umiješena u ovo i ne mora direktno da podržava, ali ove stvari su definitivno nešto što joj koristi”, rekao je Garčević.\nGarčević je dodao i da je poznato da je SPC najbliskiji saradnik i saveznik Ruske pravoslavne crkve, kao i što je Ruska pravoslavna saveznik SPC.\n“Ako pročitamo reakcije portparola ruskog Ministarstva nakon događanja, one su same po sebi jasne, oni su već zauzeli stranu a to je strana onih koji su htjeli da organizuju ustoličenje Joanikija na Cetinju”, kazao je Garčević.\nOn je kazao i da ne očekuje da se NATO u ovakvim okolnostima može umiješati.\n“Da vas podsjetim – imali smo situacije u Albaniji nekoliko puta posle izbora pa NATO nije reagovao po tom pitanju”, pojasnio je on.\nNATO će, prema njegovoj ocjeni, biti veoma zainteresovan da ima pouzdanog partnera i da razmjena povjerljivih informacija sa Crnom Gorom bude u skladu sa NATO standardima.\n“Ali NATO će to pokušati da obezbijedi i riješi kroz njihove kanale koji nisu vidljivi i ne treba da budu vidljivi”, dodao je on.\nOn je ocijenio da NATO savez neće intervenisati u Crnoj Gori jer nije napravljen da interveniše u ovakvim okolnostima, dodajući da je EU ta koja bi trebalo da igra najvažniju ulogu.\n“Ovdje je EU na zadatku a nije došlo do ugrožavanja do te mjere, niti je Crna Gora bila pod direktnim napadom neke države da bi se ona pozvala na Član 5 Vašingtonskog sporazuma”, kazao je Garčević.


Pentagon – Zavera\nZTP 13. januara 2022. 0 Komentara\nOdeljenje Pentagona za sajber bezbednost u sredu je saopštilo da je povezalo hakersku grupu poznatu kao MuddyWater sa iranskom obaveštajnom službom. Američka sajber komanda je identifikovala i softver otvorenog koda\nZTP 27. novembra 2021. 0 Komentara\nNovo istražna jedinica biće osnovana pri bezbednosno-obaveštajnoj kancelariji američkog ministarstva odbrane, sa ciljem identifikacije objekata i rešavanja potencijalnih pretnji. Ministarstvo je saopštilo da će osnovati novu grupu za ispitivanje izveštaja\nU novoj sezoni Fox Nation-a Tucker Carlson Originals, domaćin razgovara sa čuvenim teorijskim fizičarom, bivšim istražiteljem britanskog ministarstva i državnim zvaničnicima, tražeći odgovore i dokaze o NLO-ima. Da li je\nZTP 9. avgusta 2021. 0 Komentara\nAko ste bili ljubitelj američke špijunske serije Homeland i zapitali se zašto se njena poslednja sezona 2020. završila sa ruskim agentima i talibanskim pobunjenicima u Avganistanu, curenje poverljivih dokumenata iz\nTom DeLong (Blink-182) u novoj dokumentarnoj seriji o NLO (video)\nDokumentarna serija o NLO upravo je stigla na Netfliks i donosi neke zanimljive uvide slavnog muzičara Toma DeLonga. Nekadašnji član grupe Blink-182 predstavljen je u novom serijalu pod naslovom Top\nPentagon testira veštačku inteligenciju koja može da predvidi budućnost?\nZTP 6. avgusta 2021. 0 Komentara\nAmerička vojska razvija eksperimentalnu mrežu veštačke inteligencije (AI), sa ciljem da identifikuje potencijalno važne događaje, i to nekoliko dana pre nego što se oni dogode. Serija testova pod nazivom Eksperimenti\nZTP 2. jula 2021. 0 Komentara\nIzmeđu 2004. i 2021. godine, američki vojni piloti podneli su 144 izveštaja o neidentifikovanim vazdušnim fenomenima (NVF), što je zvaničan izraz za NLO. Jedan od njih se ispostavio kao veliki\nZTP 17. maja 2021. 0 Komentara\nVideo klip snimljen sa broda američke mornarice u blizini obale San Dijega prikazuje sferični objekat kako lebdi u vazduhu, a zatim nestaje u okeanu. Prethodno je mornarica SAD-a potvrdila da


Konstitutivna sednica novog saziva Skupštine do 4. juna\nNovi saziv Skupštine Srbije trebalo bi da bude konstituisan do 4. juna, odnosno 30 dana od proglašenja konačnih rezultata izbora, a prvu sednicu novog saziva zakazuje dosadašnja predsednica parlamenta Maja Gojković.\nPo konačnim rezultatima, koalicija Srpske napredne stranke imaće 131 mandat u parlamentu, Socijalistička partije Srbije 29, Srpska radikalna stanka 22, Pokret „Dosta je bilo“ i Demokratska stranka po 16 mandata, a DSS-Dveri i koalicija LDP-SDS-LSV po 13 mandata.\nČetiri poslanika u novom sazivu imaće Savez vojvodjanskih Madjara, Bošnjačka demokratska zajednica Muamera Zukorlića i Stranka demokratske akcije Sandžaka Sulejmana Ugljanina po dva poslanika, a po jedan mandat Zelena stranka i Partija za demokratsko delovanje.\nRepublička izborna komisija treba da dodeli mandate novim poslanicima u roku od 10 dana od dana proglašenja konačnih rezultata, odnosno do 15. maja.\nMandati se dodeljuju po redosledu na izbornoj listi, počev od prvog kandidata. Komisija će potom izdati uverenja o izboru za poslanika i podneti izveštaj Skupštini o sprovedenim izborima.\nNa prvoj sednici novog saziva Skupštine potvrdjuju se novi poslanički mandati. Skupština je konstituisana potvrdjivanjem mandata dve trećine narodnih poslanika, čime ujedno prestaje mandat prethodnog saziva.\nPo Ustavu Srbije, na odluku o potvrdjivanju mandata dopuštena je žalba Ustavnom sudu koji treba da odluči u roku od 72 sata.\nPrvoj sednici novog saziva, do izbora predsednika Narodne skupštine, predsedava najstariji poslanik koji se naziva predsedavajući, a ako to najstariji poslanik ne može ili ne želi, predsedava sledeći najstariji prisutni poslanik.\nPredsedavajućem, odnosno predsedniku Narodne skupštine, u radu pomaže po jedan, najmladji, narodni poslanik sa četiri izborne liste koje su dobile najveći broj poslaničkih mandata i generalni sekretar parlamenta.\nPored potvrdjivanja mandata, na prvoj sednici treba da bude izabran novi predsednik skupštine, zatim potpredsednici i imenuje se generalni sekretar.\nPo pravilu, biraju se i članovi radnih tela i članovi stalnih parlamentarnih delegacija u medjunarodnim institucijama.


- Zbog čega se sada šire te dezinformacije za sada nije jasno, mada je možda to potrebno kako bi se argumentovalo uvođenje dodatnih sankcija Rusiji - rekao je Patrušev u intervjuu za "Rusku gazetu".\n- Retorika zapadnih medija i visokih zvaničnika SAD o tome da Rusija osmišljava agresivne planove nema nikakvu osnovu - rekao je glavni ruski bezbednjak.\n- Dižući tenzije u vezi sa tobožnjom ruskom pretnjom, SAD i njihovi saveznici stvaraju za njih pogodnu informativnu podlogu za povećanje broja svojih snaga, jačanje obaveštajne delatnosti, isporuka savremenog naoružanja, municije ukrajinskoj vojsci i nacionalističkim jedinicama - naveo je Patrušev.\nKako je podsetio, i ukrajinski zvaničnici, među njima i sekretar Saveta za nacionalnu bezbednosti Aleksej Danilov, demantovali su svojevremeno objave američkih medija o nagomilavanju oružanih snaga kod ukrajinske granice, a onda su, kada su dobili određene instrukcije, zauzeli su drugačiji stav koji im je omogućio da povećaju vojne rashode, provociraju napetost na istoku zemlje, krše Minske sporazume i drugo.\nPatrušev je istakao da će Rusija pomno pratiti aktivnosti NATO i Ukrajine kod svojih granica.\nPodsećamo, Kijev i Zapad u poslednje vreme optužuju Moskvu za „agresivne akcije “kod granica Ukrajine.\nRusija Zapad Nikolaj Patrušev


Foto: Tanjug/AP | U susret izborima: Šta je do sada postigao Evropski parlament\nN.N. 20.05.2019 11:30\nSa prosječnom izlaznošću od 43 odsto, jasno je da mnoge Evropljane ne zanima da glasaju. Ipak, parlament ima poprilična ovlašćenja, a izbori se održavaju jednom u pet godina.\nDok zakone izrađuje Evropska komisija, direktno izabrani parlament je taj koji, zajedno sa Savjetom od 28 vlada, donosi odluke.\nPrema propisima "u romingu kao kod kuće", svi građani EU koji putuju u druge zemlje članice mogu da zovu, šalju poruke i pretražuju internet na mobilnim telefonima za istu cijenu kao kod kuće.\nPropisi, odobreni 2017. godine, podložni su "ograničenju na fer upotrebu", što ljude sprečava da sklope ugovor za mobilnu telefoniju u jednoj zemlji, a potom je čitave godine koriste u nekoj drugoj.\nAli dok ekolozi pozdravljaju ovaj potez, neke fabrike i farmeri tvrde da su ovi naučni zaključci nepotpuni - i da nema garancija da će zabrana donijeti bilo kakve rezultate.\nPrema novom zakonu, za materijal objavljen bez dozvole autora biće odgovorne tehnološke kompanije i one će morati da "daju sve od sebe" da za njega obezbijede autorska prava ili da sporni materijal po hitnom postupku uklone.\nGoogle kaže da će zakon, za koji su članice EU dobile dvije godine da ga uvrste u nacionalno zakonodavstvo, "naškoditi evropskoj kreativnoj i digitalnoj industriji".\nMeđutim, britanska industrijska tijela nazvala su zakon "loše osmišljenim", a odbor Doma lordova rekao je da bi propisi mogli da imaju "ozbiljne posljedice" po britansku ribolovačku industriju.\n"Ovo je zakon koji bukvalno može da sruši sve organizacije koje ne poštuju naše pravo na privatnost podataka", rekla je specijalistkinja za zaštitu podataka Anja Prups.\nOd zemalja EU se 2015. godine zahtijevalo da drastično smanje upotrebu plastičnih kesa tanjih od 0,05 milimetara - kakve se najčešće koriste u EU.\nEU kaže da želi da postane prva velika ekonomija koja će postati "klimatski neutralna" do 2050. godine.


Skyline: Zelene zgrade za zdravlje i blagostanje - CorD Magazine\nZelene zgrade za zdravlje i blagostanje\nEmpire State Building, jedna od najpoznatijih zgrada u Sjedinjenim Američkim Državama, poseduje LEED GOLD sertifikat, a u Srbiji, osim SKYLINE AFI TOWER postoji još samo nekoliko objekata koji poseduju ili su u procesu dobijanja LEED GOLD sertifikata\nLEED GOLD sertifikat znači da su prilikom gradnje poštovani principi održivosti – efikasna upotreba vode, smanjenje otpada i emisije ugljen-dioksida, da materijali nisu štetni po životnu sredinu, da su sistemi grejanja, hlađenja i ventilacije u skladu sa zahtevima energetske efikasnosti\nNajveći deo svog vremena zaposleni čovek provodi u radnom prostoru koji i te kako utiče, ne samo na njegovu efikasnost i motivaciju, već i na njegovo zdravlje i dobrobit. Imajući to u vidu, postavlja se pitanje da li se dovoljno pažnje obraća na materijal od kojeg je sve u radnom okruženju napravljeno, na rasvetu, zidove, podove. Da li se dovoljno razmišlja o kvalitetu vazduha koji zaposleni udišu tih osam sati na poslu, kakva je prirodna svetlost, pod kojim uglom se prelama, kakav je kvalitet stakla itd.\nDa li je i u kojoj meri sve ovo važno? Čelnici mnogih inostranih ali i domaćih kompanija sve više vode računa o tome gde će smestiti svoj biznis i kakve uslove za rad će ponuditi svojim zaposlenima, svesni da su zelene zgrade budućnost i dugoročno gledano isplativa investicija. Upravo zato ne čudi što se pojedini investitori i u Srbiji sve više opredeljuju za zelenu gradnju i na taj način doprinose razvoju jedne nove kulture gradnje koja utiče na uštedu i efikasnost objekta ali i na kvalitet života čitave zajednice i životne sredine u kojoj posluju.\nInvestitori u Srbiji se sve više opredeljuju za zelenu gradnju i na taj način doprinose razvoju jedne nove kulture gradnje\nKako se stiče titula „zelena zgrada“?\nDa bi neki objekat dobilo titulu „zelene zgrade“ mora da ispunjava neki od međunarodnih nezavisnih standarda zelene gradnje i tada dobija odgovarajući sertifikat, od kojih je najrasprostranjeniji LEED. U pitanju je sistem ocenjivanja zelene gradnje širom sveta koji uzima u obzir nekoliko faktora: dizajn, upotrebljene materijale, ekonomičnost, usklađenost sa najmodernijim tehnologijama i zahtevima energetske efikasnosti.\nMilioni ljudi širom sveta žive i rade u zgradama koje imaju LEED sertifikat, a razlog je jednostavan – veća produktivnost, komfor, sreća i zdravlje zakupaca. Ovakvu priliku imaće i svi budući zakupci nove poslovne kule Skyline AFI tower čija je izgradnja počela u novembru i koja će se nalaziti u okviru stambeno-poslovnog kompleksa Skyline Belgrade u Ulici kneza Miloša. Investitor ove kule, AFI Europe, ispunio je sve neophodne uslove da bi se objekat kvalifikovao za LEED GOLD sertifikat.\nŠta sve obezbeđuje LEED GOLD sertifikat?\nLEED Gold zgrade potroše za četvrtinu manje energije od onoga što je prosek u poslovnim prostorima koji nemaju taj sertifikat, emisija štetnih gasova je smanjena za 34 odsto. Čak 61 odsto čelnih ljudi velikih svetskih korporacija smatra da je rad u poslovnim zgradama koje imaju LEED Gold sertifikat produktivniji i da se samim tim postižu bolji finansijski rezultati. Uštede u svim segmentima su značajne: 1,2 milijarde dolara u uštedi energije, 149,5 miliona dolara u uštedi vode, 715,3 miliona dolara u uštedi na održavanju i 54,2 miliona dolara u uštedi otpada. Zdravi i srećni ljudi, u zdravom radnom okruženju osnova su za izgradnju zdrave ekonomije. Upravo zato je važno da svi razumeju da zelene zgrade obezbeđuju ne samo zdravo okruženje za rad, već da na duge staze imaju pozitivan uticaj na ekonomiju u globalu.


Jedan od odgovora na pitanje "di su naši novci": Vojin Lazarević postavljen za direktora Al Dahre, kupca PKB-a - Balkanska\nDRUŠTVO EKONOMIJA HRONIKA\nIlustracija, Foto: Insajder, Balkanska, Agencije\nBiznismen Vojin Lazarević imenovan je za direktora kompanije Al Dahra doo Irig, koja je nedavno kupila imovinu PKB-a. Iako, prema informacijama koje je Insajder dobio od Ministarstva privrede, ugovor o prodaji PKB-a još nije stupio na snagu, zaposleni u Kombinatu tvrde da je Vojin Lazarević još pre deset dana kao deo novog menadžmenta, došao u PKB.\nPrema podacima koji su juče objavljeni u zvaničnom registru APR-a, kompanija Al Dahra Irig, u većinskom vlasništvu istoimene firme iz Ujedinjenih Arapskih Emirata imenovala je Vojina Lazarevića za direktora.\nOva firma osnovana je sa 100 dinara kapitala 26. marta 2018, a do 23. avgusta zvala se Al Dahra Balkans.\nPre Vojina Lazarevića na mestu direktora bila je Jelena Sandić, do tada potpuno nepoznata u svetu biznisa.\nKompanija Al Dahra doo Irig je kao jedini ponuđač na tenderu za privatizaciju PKB-a, kupila imovinu ovog kombinata za oko 105 miliona evra, što je tek malo više od polovine njegove procenjene vrednosti.\nSaradnja Vojina Lazarevića i Al Dahre zvanično je počela još 2014. kada je Al Dahra kupila 51 odsto Lazarevićeve firme Rudnap Agrar. To je bila njihova prva investicija u Srbiji, nakon što su bez objašnjenja odustali od kupovine osam poljoprivrednih kombinata i višemilionskih investicija koje su predstavnici države najavljivali.\nMlađan Dinkić je 2013. s predstavnicima Al Dahre potpisao i predugovor o ulaganju u poljoprivredu, ali on nikada nije raelizovan. Umesto posla s državom, Al Dahra je prvo kupila većinski paket Rudnapa, a 2015. godine postala je i stopostotni vlasnik ove firme.\nPrema istraživanju Insajdera, Vojin Lazarević dovođen je u vezu s još jednom kompanijom iz UEA.\nNa osnovu međudržavnog sporazuma između Srbije i Ujedinjenih Arapskih Emirata, krajem 2013. godine potpisan je Memorandum o razumevanju između EPS-a i arapske firme „Amplex“ iz Abu Dabija.\nMemorandum do kojeg su došli novinari Insajdera, predviđao je da kompanija „Amplex“ rukovodi jednim od najvećih projekata EPS-a čija je realizacija najavljivana gotovo dve decenije. Reč je o zameni svih starih brojila za merenje potrošnje struje u Srbiji takozvanim pametnim brojilima. Prema Memorandumu, „Amplex“ je bio dužan da najveću količinu brojila nabavi preko domaćih podizvođača. Ukupna vrednost posla koji je trebalo da finansira EPS, prema ovom dokumentu, procenjena je na pola milijarde dolara.\nZa razliku od EPS-a koji je brojila mogao da nabavi samo putem tendera, „Amplex“ nije imao tu obavezu. Po memorandumu, 75 odsto posla trebalo je da realizuju domaće firme koje „Amplex“ sam izabere. Od takvog aranžmana, korist je mogla da ima upravo firma Vojina Lazarevića Meter & Control koja je bila jedan od većih dobavljača brojila.\nKao i posao sa Al Dahrom takođe ugovoren 2013. godine, i sporazum sa „Amplexom“ nikada nije realizovan.\nAfere: Trgovina strujom, Nacionalna štedionica…\nVojin Lazarević je biznismen koji je široj javnosti postao poznat nakon izbijanja afera u vezi sa trgovinom strujom i privatizacijom Nacionalne štedionice.\nKako je otkrio Insajder u emisiji Državna pljačka države, Vojin Lazarević i Vuk Hamović imali su vlasnički udeo u banci Veksim u kojoj je završio deo novca koji je devedesetih iznet iz zemlje. U toj banci odlukom Mlađana Dinkića nakon 2000. godine držane su i devizne rezerve. Praktično ulaganjem državnog novca deponovanim u Veksimu, preko povezanih firmi Hamović i Lazarević su postali pojedinačno vlasnici najvećeg paketa akcija Nacionalne štedionice.\nKako je objavljeno u Insajderu, kada je tokom 2005. i 2006. grčka banka EFG kupila Nacionalnu štedionicu za paket Vuka Hamovića i Vojina Lazarevića, koji su uložili 6,2 miliona evra i 1,2 miliona dolara, plaćeno je 41 milion evra.\nU isto vreme, Vojin Lazarević i Vuk Hamović razvijali su posao s trgovinom električnom energijom.\nAnketni odbor Skupštine Srbije je 2004. godine utvrdio da je EPS sklapao štetne ugovore s firmama EFT i „Interfejs“ u vlasništvu Vojina Lazarevića i Vuka Hamovića, kojima je dato ekskluzivno pravo na uvoz i izvoz viškova struje iz Srbije. Na tom poslu su Lazarević i Hamović navodno pribavili imovinsku korist od 12,8 miliona dolara i oštetili državni budžet za više od 22 miliona dolara.\nSkoro deset godina kasnije, Ministarstvo energetike je podnelo krivične prijave protiv Lazarevića i Hamovića, na osnovu izveštaja Antikorupcijskog tima o zloupotrebama u energetskom sektoru. Tadašnja resorna ministarka Zorana Mihajlović rekla je da je u poslovima s njihovim firmama država pretrpela štetu od više stotina miliona dolara.\n„Neki Vojin ili Vuk danas sigurno rade po zakonu. Pitanje je šta su radili kad su počinjali. To vam je ono: ‘Ne pitajte me za prvi million’. E, pa mi hoćemo da vidimo gde je taj prvi milion i kako se do njega došlo. Sramota je šta je urađeno u energetskom sektoru zahvaljujući nekim njihovim političkim spregama”, rekla je Mihajlović 2013. godine.\nDo danas međutim nije poznato šta je Tužilaštvo preduzelo u ovom slučaju i da li se protiv Vojina Lazarevića istraga uopšte vodi.\nFOTO: INCIDENT U ZADRU: Porazbijali restoran, urinirali, gađali konobare čašama i vrijeđali ih na nacionalnoj osnovi!\nPoglavar Islamske zajednice Srbije optužio poglavara Islamske zajednice u Srbiji\nTags: AL DAHRA, PKB, VOJIN LAZAREVIĆ\nHrvatska reprezentacija još 1990., dok je postojala SFRJ, odigrala prvi meč sa SAD


Nišlije idu u Novi Pazar\nPočetna / Vesti / "Želja" na teškom gostovanju\npetak, decembar 11, 2020\nNije to neka duga tradicija međusobnih duela, ali tolika-kolika je, pokazuje da je pred rukometašima Železničara jedno od težih gostovanja. Novi Pazar je treću godinu član elitnog ranga, pre dve sezone „Želja“ je tamo doživeo možda i ključni poraz da se ne plasira u SEHA ligu, pre tačno godinu dana je izvukao remi pogotkom uz zvuk sirene, iako je tokom meča imao i šest golova prednosti.\nNišlije su prve na tabeli B grupe ARKUS lige, sa 15 bodova, jednim više od Rudara iz Kostolca, od koga imaju i meč više, dok je Novi Pazar četvrti sa 10 bodova i vodiće veliku borbu do poslednjeg kola, pre svega sa Crvenom zvezdom, a možda i sa „probuđenim“ Radničkim iz Kragujevca, za plasman u plej-of. Železničaru su ostala još dva gostovanja do zimske pauze, pošto u sredu odlazi baš u Kragujevac. Kadrovska situacija u ekipi nije ništa povoljnija nego što je bila uoči prethodne utakmice protiv Metaloplastike, mada informacije iz protivničkog tabora govore da su Pazarci proteklih dana i nedelja imali dosta igrača zaraženih korona virusom...\n-Pred nama je sigurno jedno od najtežih gostovanja u srpskom rukometu. Hala u Pazaru je inače jedna od onih sa najboljom atmosferom, ali čak i sada, kada nema publike, njihovi rukometaši na domaćem terenu igraju sa nekim posebnim nabojem. Prošle sezone smo tamo odigrali nerešeno, tako da jako dobro znamo šta nas čeka. Oni iz kola u kolo igraju sve bolje, dobili su na svom terenu ekipe iz gornjeg dela tabele, i Metaloplastiku, i Rudar, nedavno i Crvenu zvezdu, ozbiljan su pretendent na plasman u plej-of. Naš nedavni duel u Nišu, u sklopu 4. kola, kada smo ih pobedili sa 14 golova razlike, potpuno smo izbrisali iz memorije i on nije relevantan pred ovaj okršaj. Mi, međutim, imamo svoje motive. Svaki osvojeni bod iz preostale dve utakmice obezbediće nam da Novu godinu dočekamo na prvom mestu na tabeli i učinićemo sve da ostvarimo pozitivan rezultat, iako kadrovska situacija nije mnogo povoljnija nego pred prethodnu utakmicu-poručio je trener Đorđe Teodorović.\nUtakmica 11. kola ARKUS lige na programu je sutra od 19 časova, a sudiće je Radaković i Bakmaz iz Novog Sada.


U Banjaluci vazduh prve kategorije | Banja Luka 24 sata\nHome Banjaluka U Banjaluci vazduh prve kategorije\nU Banjaluci vazduh prve kategorije\nKvalitet vazduha u gradu Banjaluka tokom septembra bio je prve kategorije, što znači čist ili neznatno zagađen vazduh, bez prekoračenja graničnih vrijednosti ni za jednu zagađujuću materiju, podaci su tabele o mjerenju kvaliteta vazduha, koje za grad Banjaluku obavlja Institut za građevinarstvo “IG”.\nNakon skoro godinu dana trajanja javne nabavke za izbor najpovoljnijeg ponuđača zbog žalbenog postupka, od jula ove godine ponovo je organizovano mjerenje kvaliteta vazduha i buke u gradu, saopšteno je iz Gradske uprave.\nOvaj posao je dobio Institut za građevinarstvo “IG”, a prema ugovoru je predviđeno da se u naredne dvije godine mjeri kvalitet vazduha, na tri lokacije, i to u naseljima Centar, Borik i Paprikovac.\nIz Gradske uprave navode da je predviđeno da se vrši mjerenje za 12 polutanata čija će se koncentracija pratiti svakodnevno.\nIstim ugovorom predviđeno je i mjerenje buke na pet lokacija u naseljima Centar, Lauš, Borik, Rosulje i Obilićevo, kao i obaveza da se identifikuju izvori buke i daju prijedlozi rješenja problema.\nU nadležnom Odjeljenju za komunalne poslove rekli su Srni da je Banjaluka jedna od prvih lokalnih zajednica u BiH koje su organizovale mjerenje kvaliteta vazduha i o tome redovno obavještavala javnost, što će i ubuduće činiti.